Aku & Dia Dah Putus…

putus

Assalamualaikum

“Aku dan dia dah putus…”

“Kenapa?”

“Aku dah x sayangkan dia. Pelik bukan. Tiba-tiba saja perasaan tu hilang”

“Kau pasti dengan keputusan kau. Kau x kesiankan dia? Dia sayang kau…”

“Kesian la jugak. Tapi bila aku fikir balik. L
agi kesian kalau aku teruskan. Aku dah x mampu
…”

“Buatlah apa yang kau rasa terbaik….”

selepas setahun.

“Aku geram. Dia tipu aku. Lepas setahun baru aku tahu…”

“Kenapa? Apa yang dah jadi…?”

“Dia ada ramai perempuan belakang aku. Dia tipu aku. Aku rasa pedih. Terlalu pedih…”

“Kenapa kau pedih. Kan perasaan kau dekat dia dah lama hilang”

“Entah. Mungkin rasa dikhianati. Tak dihargai. Mungkin kalau aku sayang dia. Sekarang aku dah longlai. Separuh mati aku terluka.  rabak. koyak. patah….”

“Lupakanlah. Jangan bebani hati fikiran diri kau dengan benda dah lepas ni… Tidurlah dah lewat…”

“Aku tak boleh stop. Mata aku x boleh nak lelap . Kecewa aku menggunung. Otak aku overtime….”

.

beberapa bulan kemudian

“Aku selalu tertanya-tanya kenapa perasaan aku pada dia boleh hilang. Sekelip mata.”

“kau ada jawapan?”

…senyum
 ” ada…mudah.”

“Apa dia?”

“Bila aku pandang semua benda yang jadi tu ada hikmah. Aku mula
 refleksi balik
segala apa yang aku dah buat. Apa yang jadi dalam hidup aku. Dan aku dapat jawapan. Kau nak tahu?”

“Kongsi lah…”

“Allah sayang aku. Dia taknak aku setia pada orang yang x hargai aku. Dia benarkan aku tahu kebenaran setelah setahun. Mungkin masa tu baru kekuatan aku cukup untuk menampung kekecewaan aku. Dan aku fikir-fikir balik, Allah beri yang terbaik untuk aku. Sedangkan banyak benda yang aku lalai. Hubungan aku dengan Allah aku terabai.”

“Maksud kau?”

“Aku banyak berfikir. Refleksi balik segalanya. Cari jawapan pada soalan-soalan aku. Aku kadang-kadang lalai dalam mengingati Allah. Leka dengan cinta lelaki. Aku dah bazirkan masa,duit untuk cinta lelaki. Aku dah sedar aku sepatutnya fokus cinta kepada Pencipta. Nak tahu sesuatu?”

“Teruskan aku dengar…”

“Aku pernah tanya kenapa aku jumpa lelaki yang salah. Sekarang aku rasa aku tahu kenapa. Aku belum cukup baik. Dan aku kena betulkan diri aku untuk dapat yang terbaik. Rasa cinta itu memang anugerah daripada Allah. Tapi kita manusia ni lebih menghargai rasa cinta itu daripada Si Pemberi.

Kakak sepupu aku pernah cakap bila kita couple susah nak kawal bukan…Rindulah sayanglah then
 gaduh sampai emo seminggu
. Lepas itu mula nak pegang-pegang tangan, bergambar rapat-rapat…Sebab tu,lebih baik mencegah daripada mengubati bukan…”

“So sekarang?”

“Aku tengah berjuang.menjadi lebih baik.doakan. Selangkah. Dua langkah… Aku sedang berlari. Mendekati Pencipta…”

“Lelaki? Cinta?”

“Hanya yang Halal. Janji Allah itu pasti.”

“Kau yakin sekarang? Rasa lebih baik?”

“Alhamdulillah. Semua jawapan-jawapan yang aku cari membawa aku pada Allah.aku nampak cahaya melambai-lambai dari jauh. Cahaya itu yang buat aku bangun. Dan ketenangan itu milik aku. Sungguh,
 hikmah
itu kalau dicari gali manisnya tiada berpenghujung. Aku khilaf. Sebab aku tahu Allah sentiasa ada, cuma manusia yang mencipta jarak.

Itu kata-kata yang aku rasa sesuai dengan situasi aku. Mungkin dulu aku nak dekat dengan Dia bila nak sesuatu atau sedih kecewa saja. Tapi sekarang aku dah sedar, faham tanggungjawab aku. Allah buktikan lagi sayang Dia pada aku dengan adanya perasaan ini. Syukur :) “

p/s :  Semoga bermanfaat :)

.

MANUSIA : BODOH: tak belajar dari pengalaman sendiri dan tak belajar dari pengalaman orang lain

PANDAI: belajar dari pengalaman sendiri tapi  tak belajar dari pengalaman orang lain

BIJAK: belajar dari pengalaman sendiri dan pengalaman orang lain….

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Cara & Doa Menghilangkan Rasa Sedih Dan Kesal

Apakah cara dan doa menghilangkan rasa sedih serta kesal?

Tulisan ini akan membantu anda menghilangkan rasa kecewa, kesal dan juga mengajarkan doa menghilangkan rasa sedih yang diajarkan oleh Nabi ﷺ

Semoga bermanfaat..

Mengapa Manusia Sedih & Resah?

Mengapa kita sering merasakan nasib kita sentiasa malang?

Kadangkala, kita tidak faham hampir untuk semua perkara yang berlaku dalam kehidupan kita.

Walaupun jauh disudut hati kita merasa yakin dengan takdir yang Allah tetapkan, namun perasaan sedih, kesal dan bimbang tetap bermain difikiran kita. Kita semakin
resah
dan tertekan.

Mengapa ini terjadi?

Inilah yang dipanggil fikiran yang negatif.

Antara perkara yang dapat menjauhkan fikiran negatif adalah melibatkan diri dengan aktiviti fizikal dan pembelajaran.

Apabila kita menyibukkan diri dengan sesuatu yang kita lakukan, atau sesuatu yang kita belajar..

… ia akan mengalihkan hati dan fikiran kita daripada kerungsingan.

Ya, ini mengenai kaedah untuk menguruskan perhatian kita.

Menguruskan Perhatian

Terdapat satu pepatah yang berbunyi,
“where attention goes, energy flows”.

Maksudnya, dimana kita sedang berikan fokus, disitulah kita menumpukan tenaga.

Sebagai contoh, pada suatu hari anda telah mengalami pengalaman buruk dengan seseorang.

Anda selalu terfikir mengenai perkara ini sepanjang hari dan anda merasakan sangat kesal dengan apa yang terjadi, dan pada pada akhirnya perkara ini membuatkan anda letih dan seterusnya tertekan.

Atau anda boleh alihkan perhatian dari hal ini dan cuba berikan fokus kepada perkara lain.

Anda akan sedar bagaimana mood anda akan berubah selepas mengamalkan ini.

Mengapa Kita Merasa Murung?

Selalunya, kita mengalami
depressi
 kerana kita meletakkan perhatian kita kepada punca masalah.

Mungkin dengan membuatkan diri anda sibuk dengan aktiviti fizikal atau pembelajaran, anda mungkin melupakan sepenuhnya sebab dan punca keresahan anda. Mood anda akan bertambah baik dan anda akan merasa lebih bertenaga.

Kaedah ini boleh dilakukan oleh orang yang beriman kepada Allah SWT dan juga orang yang tidak beriman kepadaNya.

Tetapi, terdapat
berbezaan
 yang nyata bagi orang yang beriman dalam hal ini.

Orang beriman mempunyai kelebihan dari segi iman, keikhlasan, dan mendapat pahala daripada Allah SWT.

Oleh itu, apabila dia melibatkan diri dalam aktiviti atau pembelajaran, dia lakukannya adalah semata-mata untuk Allah SWT.

Apa sahaja yang dia lakukan – hal ibadah atau perkara duniawi – dia akan lakukannya dengan niat yang baik.

Mungkin dia bersukan untuk menyihatkan badan supaya dia boleh beribadah dengan lebih baik.

Atau mungkin dia belajar sesuatu dan mengambil manfaat darinya, dimana niatnya adalah untuk menjadi hamba Allah yang lebih baik. Oleh itu, konsep niat sentiasa wujud kepada orang beriman.

Mengapa orang yang sering diuji dengan keresaha (anxiety), stress dan masalah yang sukar, menyebabkan mereka mudah jatuh sakit?

Jawapannya adalah terletak pada
minda.

Semua orang dalam bidang perubatan mengakui perkara ini, minda adalah segalanya. Keadaan mental sangat
mempengaruhi kesihatan tubuh
 badan.

Banyak penyakit berpunca daripada hasil keadaan mental menderita secara berpanjangan.

Apabila kita larut di dalam kesedihan dan kesakitan, dan terus menerus berfikir mengenainya, maka lama-kelamaan ia akan meracuni tubuh kita.

Jadi Bagaimana Cara Mencegahnya?

Rawatan yang paling efektif adalah melupakan punca dan sebab stress itu terjadi, dan sibukkan diri anda dengan perkara lain.

Perkara yang anda pilih untuk melibatkan diri seharusnya sesuatu yang anda minat, sesuatu yang anda sendiri cenderung ke arahnya.

Ini akan memberi hasil yang lebih baik dengan usaha yang anda lakukan.

Mungkin timbul satu persoalan:

Mengapa saya harus mengabaikan masalah saya dan fokus kepada perkara lain sedangkan sepatutnya saya harus selesaikan masalah tersebut?
Untuk menyelesaikannya, maka saya harus memikirkannya.
.

Apa yang saya maksudkan disini adalah bukan saya mencadangkan anda supaya lari dari masalah. Situasi yang saya terangkan adalah mengenai stress dan keresahan (anxiety).

Terdapat dua jenis cara fikir.

 Salah satunya adalah cara fikir yang jelas – dimana anda memisahkan emosi diri anda dengan masalah tersebut. Jadi, anda akan dapat fikirkan masalah tersebut secara logik.

Dengan cara ini, anda dapat meningkatkan daya fikiran anda ke aras yang lebih tinggi. Pisahkan diri anda daripada masalah semampu yang mungkin, dan selesaikannya sepertimana menyelesaikan soalan matematik.

Anda bukannya diminta untuk melupakan masalah tersebut, tetapi anda diminta untuk berhenti merasa risau mengenainya.

Kerana ada beza antara fikir dan rasa risau mengenai masalah. Risau adalah berfikir secara berlebih-lebihan dengan kecederungan berfikir secara negatif.

Apabila anda mula risau mengenai sesuatu, minda anda tidak dapat bersedia untuk mencari jalan penyelesaian.

Doa Menghilangkan Rasa Sedih

Terdapat satu doa yang diajarkan oleh Nabi ﷺ untuk meminta perlindungan dari Allah, iaitu doa menghilangkan rasa sedih (hazn) dan rasa kesal (hamm).

Doanya adalah seperti berikut:

Allahumma Inni A’uuDzubika Minal Hammi Wal Hazan, Wa A’UuDzubika Minal ‘Ajzi Wal Kasal, Wa A’UuDzubika Minal Jubni Wal Bukhl, Wa A’UuDzubika Min GhaLabatid Daini Wa Qahrir Rijal

“Ya Allah, sesungguhnya aku berlindung denganMu daripada rasa kesal dan sedih. Aku berlindung denganMu daripada lemah dan malas. Aku berlindung denganMu daripada sifat pengecut dan bakhil. Dan aku berlindung denganMu daripada belenggu hutang dan penindasan manusia”

Belajarlah dan amalkan kaedah berfikir memisahkan emosi dan masalah.

Tumpukan perhatian pada hari ini dan apa yang kita sedang lakukan pada masa ini. Dengan itu, insyaAllah kita tidak akan risau mengenai masa akan datang dan tidak sedih untuk perkara yang telah lepas.

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Doa Agar Dikurniakan Keampunan Dan Kebaikan

Doa Agar Dikurniakan Keampunan, Hidayah, Rezeki Dan Keselamatan

اللهُمَّ اغْفِرْلِي، واهْدِنـِي، وَارْزُقْنِي، وَ عَافِنـِي، أَعُوذُ بِاللَّـهِ مِنْ ضِيقِ الْمَقَامِ يَوْمَ الْقِيَامَةِ

Maksudnya
: “Ya Allah , ampunilah aku, berilah hidayah padaku, anugerahkanlah aku dengan rezeki, berilah afiat kepadaku, aku mohon perlindunganMu dari kesempitan tempat berdiri di hari akhirat kelak.

HR al-Nasa`ei no 209 , Ibn Majah no 1356 , lihat sahih sunan al-Nasa`ei no 356 dan sahih Ibn Majah no 226

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Doa Agar Dipermudahkan Urusan

Doa Agar Dipermudahkan Urusan

Apabila menghadapi sebarang masalah, mohonlah pada Allah SWT keringanan dengan membaca doa berikut :

إِنَّا جَعَلْنَا مَا عَلَى الْأَرْضِ زِينَةً لَهَا لِنَبْلُوَهُمْ أَيُّهُمْ أَحْسَنُ عَمَلًا

Maksudnya:

Wahai Tuhanku , tiada kemudahan melainkan apa yang Engkau jadikan mudah dan perkara yang susah boleh Engkau jadikan mudah , apabila Engkau mengkehendakinya” .
[1]

Petua Beramal

Adalah menjadi sunnatullah dalam kehidupan, bahawa manusia itu menghadapi ujian berupa kelaparan, kematian dan kesulitan, kerana dengan ujian yang berbagai itu Allah swt dapat mengetahui tahap keimanan hambaNya.

Firman Allah swt dalam
surah al-Kahfi ayat 7
:

إِنَّا جَعَلْنَا مَا عَلَى الْأَرْضِ زِينَةً لَهَا لِنَبْلُوَهُمْ أَيُّهُمْ أَحْسَنُ عَمَلًا

Maksudnya:

Sesungguhnya Kami telah jadikan apa yang ada di muka bumi sebagai perhiasan baginya, kerana kami hendak menguji mereka, siapakah di antaranya yang lebih baik amalnya.

Walaupun Allah sebenarnya telah mengetahui tahap keimanan manusia sebelum berlaku ujian, namun ujian seperti kesulitan itu dapat mendedahkan kepada manusia itu sendiri keperluannya untuk mengambil langkah-langkah pemulihan kepada permasalahan imannya sendiri.

Dia perlu memuhasabah dirinya , memperbaiki sikapnya, mengikhlaskan amalannya untuk mencapai kualiti amalan yang dikehendaki Allah dan sebagainya. [2]

Dalam buku  As’ad Imra`atan Fil Alam, Dr Aid Al-Qarni menjelaskan kepentingan memiliki semangat yang jitu dengan katanya yang bermaksud :

Jadilah manusia yang mempunyai cita-cita yang tinggi, melalui kesukaran untuk sentiasa mendaki kea rah kejayaan, secara istiqamah, elakkan dari kecundang. Ketahuilah bahwa hidup ini ibarat beberapa detik sahaja, jadilah seperti semut yang sentiasa sabar dan tabah…”

[3]

Ini juga merupakan tip berharga buat dikongsi bersama meniti kehidupan .

[1] HR Ibn Hibban no 2427 , Ibnus Sunni  no 351 , Silsilah al-Ahadith al-Sahihah no 2886

[2] Lihat buku Mauqif al-Muslim, muka surat 51

[3] Lihat Kitab
As’ad Imra`atin Fil Alam Bab Unzuri Ila al-Sahab Wa La Tanzuri Ila al-Turab
, karangan Dr Aid Abdullah Al-Qarni

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Doa Agar Ditetapkan Hati (Istiqamah)￼

Bagaimanakah doa agar ditetapkan hati?

Berikut doa yang boleh diamalkan untuk memohon agar ditetapkan hati (istiqamah) atau konsisten terhadap sesuatu:

Rabbanā Lā Tuzig Qulūbanā Ba‘Da Iż Hadaitanā Wa Hab Lanā Mil Ladunka Raḥmah, Innaka Antal-Wahhāb

Maksudnya:

(Mereka berdoa dengan berkata) Wahai Tuhan kami, janganlah Engkau memesongkan hati kami sesudah Engkau memberi petunjuk kepada kami, dan kurniakanlah kepada kami limpah rahmat dari sisi-Mu. Sesungguhnya Engkau jualah Tuhan yang melimpah-limpah pemberian-Nya.

Keterangan Ayat

Antara isi doa orang berilmu yang beramal dengan ilmunya itu adalah, “Ya Allah janganlah kiranya Engkau jadikan hati kami terpaling daripada hidayah yang telah Engkau berikan. Dan kurniakanlah kepada kami limpah rahmat dari sisi-Mu” bermaksud, “Kurniakan ketetapan dalam hati kami akan iman dan hidayah itu.” Sebahagian ulama pula mentafsirkannya sebagai memohon keampunan Allah. (Tafsir al-Khazin, tafsir ayat ke-8, Surah Ali ‘Imran)

Menurut sebuah hadis riwayat Ahmad, an-Nasa’i, Ibnu Majah dan al-Hakim yang dianggap sebagai sahih olehnya bahawa Nabi SAW bersabda, maksudnya,

“
Al-Mizan
 itu berada di tangan (kekuasaan) Allah. Dia akan meninggikan sebahagian golongan dan merendahkan yang lain sehingga ke hari kiamat. Hati manusia berada di antara dua jari Allah Al-Rahman (berada dalam kekuasaan Allah). Jika berkehendak, Dia akan menjadikannya istiqamah dalam kebenaran dan jika dikehendaki-Nya akan disesatkan-Nya.”

Khasiat Dan Cara Beramal

Disebabkan terlalu mudahnya hati itu berubah, kita digalakkan beramal dengan doa ini dan doa memohon ketetapan hati yang diamalkan oleh Nabi ﷺ (ad-Durr al-Manthur, tafsir ayat 8 Surah Ali-‘Imran)

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Doa Agar Mudah Tidur

Mohonlah kepada Allah untuk tidur nyenyak dan tenang

اللَّهُمَّ غَارَتِ النُّجُومُ ، وَهَدَأَتِ الْعُيُونُ ، وَأَنْتَ حَيٌّ قَيُّومٌ

يَا حَيُّ ، يَا قَيُّومُ ، أَنِمْ عَيْنَيَّ وَأَهْدِئْ لَيْلِي

Maksudnya:

 Ya Allah, telah malap bintang-bintang, dan telah tenang mata-mata manusia, dan Engkau maha berkuasa, Wahai yang Maha Berkuasa, lelapkanlah mataku dan tenangkanlah malamku ini .

Doa Supaya Mudah Tidur

Keterangan & Petua Beramal

Diriwayatkan oleh At-Tabraniy dan Ibn al-Sunni, dari Hajjaj bin Imran As-Sadusiy, dari Amru bin Al-Husain, dari Muhammad bin Abdillah dari Thaur bin Yazid dari Khalid bin Ma’dan dari Abdul Malik bin Marwan bahawa:

— bapanya pernah mengatakan bahawa Zaid bin Thabit pernah mengadu kepada Nabi saw tentang penyakit tidak boleh tidur malam yang menimpanya, lalu baginda saw mengajarnya doa di atas.

Menurut hadith riwayat Ibnus Sunni, Zaid bin Thabit r.a yang mengalami masalah sukar untuk tidur (insomnia) akhirnya dapat tidur dengan nyenyaknya berkat beramal dengan doa yang diajar oleh Nabi saw ini .

Menurut pengarang buku doa & rawatan pesakit, doa ini boleh dibacakan pada pesakit dan air.

Caranya adalah, letakkan tangan kanan atas dahi semasa membaca doa dan tiup kedua belah biji matanya.

Air yang telah dijampi dengan doa ini boleh digunakan untuk diminum dan untuk mandi.

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Doa Agar Selamat Dari Kemalangan

Doa Agar Selamat Dari Kemalangan

اللَّـهُمَّ لا يَأْتِي بِالْحَسَنَاتِ إِلاَّ أَنْتَ ، وَ لا يَذْهَبُ بِالسَّيِّئَاتِ إِلاَّ أَنْتَ وَلا حَوْلَ وَلاَ قُوَّةَ إِلاَّ بِاللَّـهِ

“Ya Allah , tiada yang mendatangkan kebaikan melainkan Engkau , dan tiada yang menghilangkan keburukan melainkan Engkau , Tiada upaya melainkan dengan Allah swt “.

Penjelasan

Menurut Ibnus Sunni , Nabi saw mengajar kita memohon keselamatan dari musibah-musibah yang dirasakan akan berlaku . Terutamanya zaman sekarang apabila berbagai kemalangan berlaku tanpa mengambil kira masa dan tempat , maka seseloknya kita beramal dengan doa ini selain dari mengambil langkah-langkah patut untuk mengelakkannya .

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Doa Apabila Merasa Sangat Sakit

ربَّنا الَّذِي فِي السَّمَاءِ ، تَـقَدَّسَ اسْمُكَ ، أَمْرُكَ فِي السَّماءِ وَالأَرْضِ ، وَاغْفِرْ لَنَـا حُوبَنَا وَخَطَايَانَا ، أَنْتَ رَبُّ الطَّيِّـبِينَ فَـأَنـْزِلْ شِفَاءً مِنْ شِفَائِكَ ، وَرَحْمَةً مِنْ رَحْمَتِكَ عَلَى هَذَا الْوَجَعِ فَيَبْرَأُ.

Maksudnya :” Tuhan kami di langit yang Maha suci namaNya, urusanMu di langit dan bumi,sebagaimana rahmatMu langit, maka jadikanlah ia juga di bumi, dan ampunkanlah kami dosa-dosa dan kesalahan kami,Engkaulah Tuhan kepada mereka yang baik, maka turunkanlah penawar dari penawarMu, dan rahmat dari rahmatMu ke atas penyakit ini nescaya ia sembuh”
.

Keterangan & Petua Beramal

Dari Abu Darda` r.a, sesungguhnya dia pernah didatangi seorang lelaki yang mengadu tentang ayahnya yang ditimpa masalah tertahan kencing dan batu karang.AbuDarda` r.a telah mengajarnya agar membaca doa ini yang dipelajarinya dari Nabi s.a.w.Apabila sahabat itu membacanya kepada ayahnya, maka penyakit itu sembuh dengan izin Allah s.w.t

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Doa Apabila Takut Dizalimi

Doa Apabila Takut Dizalimi

اَللَّـهُ أكْبَرُ ، اَللَّـهُ أَعَزُّ مِنْ خَلْقِهِ جَمِيعاً ، اَللَّـهُ أَعَزُّ مِمَّا أَخَافُ وَ أَحْذَرُ ، أَعُوذُ بِاللَّـهِ الَّـذِي لا إلَهَ إلاَّ هُوَ ،
 الـمُمْسِكُ السَّمَاوَاتِ السَّبْعِ أَنْ يَقَعْنَ عَلَى الأَرْضِ إلاَّ بِإذْنِهِ ، مِنْ شَرِّ عَبْدِكَ فُلانٍ ، وَجُنُودِهِ وَ أَتْبَاعِهِ وَأَشْيَاعِهِ ، مِنَ الْجِنِّ وَالإِنْسِ ، اللَّـهُمَّ كُنْ لِي جَاراً مِنْ شَرِّهِمْ ، وَجَلَّ ثَنَاؤُكَ وَعَزَّ جَارُكَ وَتَبَارَكَ اسْمُكَ ، وَ لا إِلَهَ غَيْرُكَ

Maksudnya : “Allah maha besar, Allah maha perkasa dari segala makhlukNya.Allah maha perkasa dari apa yang aku takutkan dan yang aku bimbangkan.Aku berlindung padaNya , yang tiada Rabb yang benar selain Dia, yang menahan tujuh langit agar tidak jatuh ke bumi kecuali dengan izinNya, dari kejahatan hambaMu Fulan sertabala tenteranya, pengikutnya dan pendukungnya, dari jenis jin dan manusia.Ya Allah , jadilah Engkau pelindungku dari kejahatan mereka.Agunglah pujiMu, maka kuat perlindunganMu dan maha suci namaMu, tiada ilah yang berhak disembah melainkan Engkau » ( dibaca sebanyak tiga kali ) .

Petua Beramal

Lazimnya manusia akan merasa takut terhadap sesuatu bahaya yang akan menimpanya samada gangguan manusia, atau makhluk yang lain.

Menerusi doa di atas Nabi s.a.w mengajar umatnya agar kita memohon perlindungan kepada Allah dari kejahatan-kejahatan pihak yang ditakuti itu.

Mereka mungkin memiliki pengikut dan penyokong dari jenis manusia ataupun makhluk halus, namun berbekalkan kepada keyakinan terhadap bantuan Allah, maka kita pasti akan diselamatkan.

Firman Allah dalam surah Yunus ayat ke 62 :

Maksudnya : Ketahuilah! Sesungguhnya wali-wali Allah, tidak ada kebimbangan (dari sesuatu yang tidak baik) terhadap mereka, dan mereka pula tidak akan berdukacita.

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Doa Barang Hilang Agar Ditemui Semula

Apakah doa barang hilang agar dapat ditemui semula?

Berikut adalah doa mencari barang hilang yang terdapat dalam ayat al-Quran. Doa tersebut adalah dari
Surah al-Imran ayat 9
.

Doa ini dibacakan sebeberapa kali yang boleh:

https://akuislam.com/wp-content/uploads/2022/10/Ali-Imran-ayat-9.mp3

Rabbanā innaka jāmi‘un-nāsi liyaumil lā raiba fīh, innallāha lā yukhliful-mī‘ād

Maksudnya

Wahai Tuhan kami, sesungguhnya Engkaulah yang akan menghimpunkan sekalian manusia, untuk (menerima balasan pada) suatu hari (hari kiamat) yang tidak ada syak padanya. Sesungguhnya Allah tidak akan memungkiri janji-Nya.

Keterangan Ayat

Dalam ayat ini Allah SWT mengingatkan bahawa orang-orang yang beriman itu amat menitikberatkan dan menjaga diri mereka kerana bimbang terlibat dalam perkara-perkara yang dilarang.

Mereka meyakini adanya hari pembalasan yang akan menyebabkan manusia ditentukan hukumannya oleh Allah sama ada ke syurga ataupun ke neraka. (Tafsir Ibnu Kathir, tafsir ayat 9)

Cara Beramal

Menurut Imam as-Suyuti dalam Tafsir ad-Durr al-Manthur, ayat in diamalkan oleh Nabi ﷺ untuk menemui barang yang hilang.

Cuma terdapat sedikit perubahan (Sila rujuk pada doa kehilangan barang dalam Doa daripada as-Sunnah). (ad-Durr al-Manthur, tafsir ayat ke-9 Surah Ali ‘Imran)

Mendirikan Solat Hajat

Jika segala usaha telah dilakukan dengan sebaik-baiknya namun masih belum membuahkan hasil, maka digalakkan untuk mendirikan Solat Hajat.

Solat Hajat adalah sejenis solat sunat yang didirikan untuk memohon pertolongan tertentu daripada Allah agar dipermudahkan urusannya.

Anda boleh ikuti panduan Solat Sunat Hajat pada pautan ini:
NIAT & CARA SOLAT SUNAT HAJAT

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Doa Buat Mengubati Perasaan Duka

Doa Buat Mengubati Perasaan Duka Atau Stress

اللهُمَّ إِنِّي عَبْدُكَ ، وَ ابْنُ عَبْدِكَ ، وَ وَ ابْنُ أَمَتِكَ ، نَاصِيَتِي بِيَدِكَ ، مَاضٍ فِيَّ حُكْمُكَ عَدْلٌ فِيَّ قَضَاؤُكَ ، أَسْأَلُكَ بِكُلِّ اسْمٍ هُوَ لَكَ ، سَمَّيْتَ بِهِ نَفْسَكَ ، أَوْ أنْزَلْتَهُ فِي كِتَابِكَ ، أَوْ عَلَّمْتَهُ أَحَداً مِنْ خَلْقِكَ ، أَوِ اسْتَأْثَرْتَ بِهِ فِي عِلْمِ اْلغَيْبِ عِنْدَكَ ، أنْ تَجْعَلَ القُرْآنَ رَبِيعَ قَلْبِي،وَ نُوْرَ صَدْرِي ، وَجَلاءَ حُزْنِي ، وَذَهَابَ هَمِّي

Maksudnya :

“Ya Allah, sesungguhnya aku adalah hambaMu, anak hambaMu (lelaki) dan anak hambaMu (perempuan) . Ubun-ubunku dalam gengamanMu, hukumanMu berlalu kepadaku, Qada’ ( keputusan ) Mu kepadaku adalah adil, aku mohon kepadamu dengan setiap nama yang telah engkau berikan untuk diriMu, atau yang Engkau turunkan dalam kitabMu, atau yang Engkau ajarkan kepada seseorang dari makhlukMu atau yang engkau simpankan dalam perbendaharan ghaib dari ilmuMu, agar Engkau jadikan al-Quran sebagai penyejuk hatiku , cahaya dadaku, pelenyap dukaku dan penghilang kesedihanku”.

Petua Beramal

Sesiapa ditimpa perasaan sedih dan duka , maka hendaklah dia berdoa dengan apa yang dianjurkan oleh Nabi saw ini. Tatkala Nabi saw selesai mengajar doa ini, seorang sahabat bertanya kepada baginda saw :

Wahai RasululLah , orang yang lemah adalah orang yang meninggalkan doa ini ?

Jawab baginda saw Ya ! sebab itu bacalah olehmu doa ini dan ajarkanlah ia . Sesiapa yang yang membacanya menurut apa yang tersebut itu nescaya Allah swt akan menghilangkan dukacitanya dan memanjangkan perasaan senangnya .

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Doa Agar Diberi Kesabaran Dan Kekuatan

Bagaimanakah doa agar diberi kesabaran dan kekuatan?

Berikut doa yang boleh diamalkan untuk memohon agar diberikan kesabaran dan kekuatan:

Rabbanā Afrig ‘Alainā Ṣabraw Wa Ṡabbit Aqdāmanā Wanṣurnā ‘Alal-Qaumil-Kāfirīn

Maksudnya

Wahai Tuhan kami limpahkanlah kesabaran kepada kami dan teguhkanlah pendirian kami serta menangkanlah kami terhadap kaum yang kafir.

Keterangan Ayat

Ayat in merupakan doa orang-orang beriman yang menyertai tentera Thalut untuk menghadapi tentera Jalut agar Allah SWT melimpahkan ke atas mereka kesabaran menghadapi ujian yang berat itu.

Perkataan “limpahkan” itu menunjukkan betapa diri mereka memerlukan sifat sabar sebagaimana tanah yang kering memerlukan air.

Sabar diumpamakan seperti air kerana kedua- duanya mempunyai elemen kesuburan yang dibawa bersamanya. (Tafsir as-Sawi, tafsir ayat 250 Surah al-Baqarah)

Khasiat Dan Cara Beramal

Amalkan membaca ayat ini untuk menghadapi kehidupan agar dihiasi dengan pekerti sabar.

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Doa Ketika Membina Rumah Atau Bangunan

Berikut adalah doa yang boleh diamalkan apabila ingin membina rumah atau sesuatu bangunan agar mendapat redha Allah:

Rabbanā Taqabbal Minnā, Innaka Antas-Samī‘Ul-‘Alīm. Rabbanā Waj‘Alnā Muslimaini Laka Wa Min Żurriyyatinā Ummatam Muslimatal Laka Wa Arinā Manāsikanā Wa Tub ‘Alainā, Innaka Antat-Tawwābur-Raḥīm

Maksudnya

Wahai Tuhan kami! Terimalah daripada kami (amal kami); sesungguhnya Engkaulah Yang Maha Mendengar dan Memperkenan, lagi Maha Mengetahui serta Menghitung. Wahai Tuhan kami! Jadikanlah kami berdua; orang-orang Islam (yang berserah diri) kepada-Mu, dan jadikanlah daripada keturunan kami umat Islam (yang berserah diri) kepada-Mu, dan tunjukkanlah kepada kami syariat dan cara-cara ibadat kami, dan terimalah taubat kami. Sesungguhnya Engkaulah Maha Penerima taubat, lagi Maha Mengasihani.

Keterangan Ayat

Menurut Imam as-Shawi, dalam tafsir ayat ini menggambarkan sikap rendah diri Nabi Adam & membina
Kaabah.

Binaan Kaabah yang diletakkan oleh para malaikat dan
Nabi Adam
. kemudiannya telah musnah semasa berlaku taufan besar. Jibrail kemudiannya telah membawa
 al-Hajar al-Aswad
 yang tersembunyi dan menunjukkan kepada Nabi Ibrahim pelan binaannya.

Kemudian Kaabah melalui beberapa proses pembaikpulihan pada zaman Amaliqah, Bani Jurhum, Qusai dan akhirnya pada zaman Bani Quraisy terdapat beberapa kali pembaikan. (Tafsir as-Sawi, tafsir ayat 126-127 Surah al-Baqarah)

Khasiat Dan Cara Beramal

Ayat ini dicadangkan agar diamalkan ketika menaikkan binaan sama ada membina rumah, sekolah, masjid dan sebagainya agar beroleh keredaan dan berkat daripada Allah.

Lihat juga
ibu segala doa

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Doa Memohon Ampun Kepada Allah

Bagaimanakah doa memohon ampun kepada Allah?

Berikut doa yang boleh diamalkan untuk memohon ampun kepada Allah atas segala kesilapan dan dosa yang telah dilakukan:

Rabbanā Lā Tu’ākhiżnā In Nasīnā Au Akhṭa’nā, Rabbanā Wa Lā Taḥmil ‘Alainā Iṣran Kamā Ḥamaltahū ‘Alallażīna Min Qablinā, Rabbanā Wa Lā Tuḥammilnā Mā Lā Ṭāqata Lanā Bih, Wa‘Fu ‘Annā, Wagfir Lanā, Warḥamnā, Anta Maulānā Fanṣurnā ‘Alal Qaumil-Kāfirīn

Maksudnya

Wahai Tuhan kami, janganlah Engkau memberikan hukuman kepada kami jika kami lupa atau kami tersalah. Wahai Tuhan kami, janganlah Engkau bebankan kepada kami bebanan yang berat sebagaimana yang telah Engkau bebankan kepada orang-orang yang terdahulu daripada kami. Wahai Tuhan Kami, janganlah Engkau pikulkan kepada kami apa yang kami tidak terdaya memikulnya. Dan maafkanlah kesalahan kami, serta ampunkanlah dosa kami, dan berilah rahmat kepada kami. Engkaulah penolong kami, oleh itu tolonglah kami mencapai kemenangan terhadap kaum-kaum yang kafir

Keterangan Ayat

Walaupun ayat ini tidak menjelaskan adakah Allah SWT  akan mengampunkan dan menerima munajat hamba-Nya yang berdoa itu tetapi dalam ayat daripada
Surah al-Ahzab ayat ke-5
, Allah mengampunkan kesilapan yang berlaku secara tidak sengaja.

Firman-Nya yang bermaksud,

Dan kamu pula tidak dikira berdosa dalam perkara yang kamu tersilap melakukannya tetapi (yang dikira berdosa ialah perbuatan) yang disengajakan oleh hati kamu melakukannya. Dan ingatlah Allah Maha Pengampun lagi Maha Mengasihani”
(Tafsir Adwa’ al-Bayan, tafsir ayat 286 Surah al-Baqarah)

Khasiat Dan Cara Beramal

Telah sabit dalam sunah bahawa Nabi SAW bersabda, yang bermaksud,
 “Apabila seseorang itu memanjatkan doa ini kepada Allah, Allah menjawab dengan limpah rahmat-Nya, ‘Ya, (Aku menerima permintaanmu).””

Lihat juga memohon keampunan dengan
Solat Sunat Taubat

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


DOA NABI YUNUS (Doa Ketika Kesusahan & Kesempitan)

Ini panduan bacaan Doa Nabi Yunus.

Doa Nabi Yunus ini dipermudahkan dengan tulisan Rumi dan juga bantuan audio.

Selain itu saya juga turut menyertakan hadis-hadis berkaitan, dan kelebihan mengamal doa ini.

Isi Kandungan

Pengenalan
Bacaan Doa Nabi Yunus
Kelebihan Doa Ini
Sejarah Kisah Nabi Yunus

Pengenalan

Zikir ini mengandungi kelebihan yang amat baik jika kita mengamalkannya, iaitu manfaat dikeluarkan kita daripada kesusahan atau bencana.

Doa Nabi Yunus atau juga dikenali sebagai zikir Nabi Yunus merupakan zikir yang dibaca oleh Nabi Yunus A.S. ketika Baginda berada dalam perut ikan nun.

Disebabkan zikir ini juga, Allah S.W.T. telah menyelamatkannya, yang akhirnya membolehkannya keluar dari perut ikan yang menelannya itu.

Bacaan Doa Nabi Yunus

Bagaimana lafaz bacaan doa Nabi Yunus?

Doa ini direkodkan di dalam al-Quran dengan lafaz:

Laa ila ha illa anta, subhaanaka innii, kuntu minazzolimin

Maksudnya:

Tidak ada Tuhan (yang dapat menolong) selain Engkau (Ya Allah!), Maha Suci Engkau. Sungguhnya, aku termasuk dalam orang-orang yang menganiaya diri sendiri.
(Surah al-Anbiya ayat 87)

Kelebihan Doa Nabi Yunus

1. Dimakbulkan Doa & Permintaan

Menurut hadis yang diriwayatkan oleh al-Imam Ahmad, Rasulullah ﷺ berpesan bahawa sesiapa yang berdoa dengan doa Nabi Yunus ini, maka Allah akan memperkenankan doa mereka.

Sabda Rasulullah:

Sesungguhnya tidak ada muslim yang berdoa dengannya untuk apa saja (hajatnya), melainkan akan dimakbulkan Allah doanya itu.”
(HR Ahmad, dinilai Sahih oleh Ahmad Syakir)

2. Doa Yang Terbaik

Intipati doa terbaik adalah doa yang mengandungi elemen tauhid, tasbih dan
istighfar.

Doa Nabi Yunus mengandungi ketiga-tiga komponen ini.

Ini sekaligus akan menzahirkan diri kita adalah sebagai seorang hamba yang sangat memerlukan kepada Tuhan yang Esa.

Inilah yang seharusnya yang disedari oleh seorang hamba.

Mereka dijadikan oleh Allah dan mereka memerlukan Allah.

Sejarah Kisah Nabi Yunus

Nama sebenar Nabi Yunus a.s adalah Yunus bin Mata atau Zun Nun.

Baginda adalah seorang Nabi yang mulia yang diutus oleh Allah SWT kepada kaumnya.

Baginda menasihati mereka dan membimbing mereka ke jalan kebenaran dan kebaikan.

Baginda mengingatkan mereka akan kedahsyatan hari kiamat dan menakut-nakuti mereka dengan neraka dan menjanjikan mereka dengan syurga.

Baginda memerintahkan mereka dengan kebaikan dan mengajak mereka hanya menyembah kepada Allah SWT.

Nabi Yunus a.s. senantiasa menasihati kaumnya namun tidak ada seorang pun yang beriman di antara mereka.

Datanglah suatu hari kepada Nabi Yunus di mana baginda merasakan keputusannya dari kaumnya.

Hatinya dipenuhi dengan perasaan marah kepada kaumnya kerana mereka tidak beriman.

Kemudian baginda  keluar dalam keadaan marah dan menetapkan untuk meninggalkan mereka.

Allah SWT menceritakan hal itu dalam firman-Nya :

Dan (ingatlah kisah) Zun Nun (Yunus), ketika ia pergi dalam keadaan marah, lalu ia menyangka bahwa Kami tidak akan mempersempitnya (menyulitkannya) maka ia menyeru dalam keadaan yang sangat gelap: ‘ Tidak ada tuhan selain Engkau, Maha Suci Engkau. Sungguh aku termasuk  orang-orang yang zalim.”
(Surah al-Anbiya’ ayat 87)

Tidak ada seorang pun yang mengetahui  perasaan dalam diri Nabi Yunus a.s. selain Allah SWT.

Nabi Yunus a.s. cukup marah kepada kaumnya kerana keengganan mereka untuk beriman kepada Allah SWT.

Dalam keadaan demikian, baginda meninggalkan kaumnya.

Baginda pergi ke tepi laut dan menaiki kapal yang dapat memindahkannya ke tempat yang lain.

Allah SWT belum mengeluarkan keputusan-Nya untuk menyuruh baginda meninggalkan kaumnya.

Nabi Yunus a.s.  mengira bahawa Allah SWT tidak mungkin menurunkan hukuman kepadanya kerana dia meninggalkan kaumnya itu.

Saat itu Nabi Yunus a.s. seakan-akan lupa bahawa seorang nabi diperintah hanya untuk berdakwah di jalan Allah SWT. Taufik dan hidayah itu adalah hak Allah SWT untuk diberikan-Nya kepada sesiapa yang Dia kehendaki.

Jadi, tugasnya hanya berdakwah di jalan Allah SWT dan menyerahkan sepenuhnya masalah berjaya atau tidak kepada Allah SWT semata-mata.

Diringkaskan cerita setelah undian dibuat sebanyak tiga kali Nabi Yunus a.s. termasuk penumpang kapal yang akan di campakkan kelaut disebabkan untuk mengurangkan beban kapal ketika laut bergelora untuk mengelakkan kapal karam.

Setelah dicampak ke lautan, Nabi Yunus a.s telah ditelan oleh seekor ikan paus yang besar.

Nabi Yunus a.s. sangat terkejut ketika mendapati dirinya dalam perut ikan.

Ikan itu membawanya ke dasar lautan dan lautan membawanya ke kegelapan malam entah ke mana…

Nabi Yunus a.s. menjangkakan bahawa dirinya telah mati.

Baginda mencuba menggerakkan panca inderanya dan anggota tubuhnya masih bergerak.

Kalau begitu, baginda masih hidup.

Baginda terpenjara dalam tiga kegelapan. Tiga kegelapan yang dialami oleh Nabi Yunus a.s. iaitu:

1. kegelapan di dalam perut ikan,

2. kegelapan di dasar lautan

3. kegelapan malam.

Nabi Yunus a.s. mulai menangis dan bertasbih kepada Allah SWT.

Hatinya mulai bergerak untuk bertasbih kepada Allah, dan lisannya pun mulai mengikutinya. Baginda mengatakan:

Laailahailaanta subhanainni kuntum minazzalimin”

(Tidak ada tuhan selain Engkau, Maha Suci Engkau. Sungguh aku termasuk  orang-orang yang zalim.)

Ketika terpenjara di perut ikan, baginda tetap bertasbih kepada Allah SWT.

Ikan itu sendiri  berenang cukup jauh. Kemudian ikan itu tertidur di dasar lautan.

Sementara itu, Nabi Yunus a.s masih bertasbih kepada Allah SWT.

Baginda tidak henti-hentinya bertasbih dan menangis. Baginda tidak makan, tidak minum, dan tidak bergerak.

Baginda berpuasa dan berbuka dengan tasbih.

Ikan-ikan yang lain dan tumbuh-tumbuhan dan semua makhluk yang hidup di dasar lautan mendengar tasbih Nabi Yunus.

Tasbih itu berasal dari perut ikan paus ini.

Kemudian semua makhluk-makhluk itu berkumpul di sekitar ikan paus itu dan mereka pun ikut bertasbih kepada Allah SWT.

Setiap dari mereka bertasbih dengan caranya dan bahasanya sendiri.

Ikan paus yang memakan Nabi Yunus itu terbangun dan mendengar suara-suara tasbih begitu riuh dan gemuruh.

Ia menyaksikan di dasar lautan terjadi suatu perayaan besar yang dihadiri oleh ikan-ikan dan haiwan-haiwan lainya, bahkan batu-batuan dan pasir semuanya bertasbih kepada Allah SWT dan ia pun tidak ketinggalan ikut serta bersama mereka bertasbih kepada Allah SWT.

Dan ia mulai menyadari bahawa ia sedang menelan seorang Nabi.

Allah SWT melihat ketulusan taubat Nabi Yunus a.s, menurunkan perintah kepada ikan itu agar mengeluarkan Yunus a.s. ke permukaan laut dan membuangnya di suatu pulau yang ditentukan oleh Allah SWT.

Ikan itu pun mentaati perintah Ilahi.

Tubuh Nabi Yunus a.s. merasakan kepanasan di perut ikan.

Baginda sedang  sakit tenat, lalu matahari bersinar dan menyentuh badannya yang kepanasan itu. Kemudian Allah SWT menumbuhkan pohon Yaqthin (jenis labu), iaitu pohon yang daun-daunnya lebar yang dapat melindungi dari sinar matahari.

Dan Allah SWT menyembuhkannya dan mengampuninya.

Allah SWT memberitahunya bahawa kalau bukan kerana tasbih yang diucapkannya nescaya ia akan tetap tinggal di perut ikan sampai hari kiamat.

Allah SWT berfirman maksudnya:

Sesungguhnya Yunus benar-benar salah seorang rasul. (Ingatlah) ketika ia lari ke kapal yang penuh muatan, kemudian ia ikut undi lalu dia termasuk orang-orang yang kalah dalam undian. Maka ia ditelan oleh ikan besar dalam keadaan tercela. Maka kalau sekiranya ia tidak termasuk orang-orang yang banyak mengingat Allah, nescaya ia akan tetap tinggal di perut ikan itu sampai hari berbangkit. Kemudian Kami lemparkan dia ke daerah yang tandus, sedang ia dalam keadaan sakit. Dan kami tumbuhkan untuk dia sebatang pohon dari jenis labu. Dan Kami utus dia kepada seratus ribu orang atau lebih. Lalu mereka beriman, kerana itu Kami anugerahkan kenikmatan hidup kepada mereka hingga waktu yang tertentu.”
(Surah as-Saffat ayat 139-148)

Firman-Nya lagi yang bermaksud:

Dan (ingatlah kisah) Zun Nun (Yunus), ketika ia pergi dalam keadaan marah, lalu ia menyangka bahwa Kami tidak akan mempersempitnya (menyulitkannya) maka ia menyeru dalam keadaan yang sangat gelap: ‘ Tidak ada tuhan selain Engkau, Maha Suci Engkau. Sungguh aku termasuk  orang-orang yang zalim. Maka Kami kabulkan (doanya) dan Kami menyelamatkan orang-orang yang beriman.”
(Surah al-Anbiya’ ayat 87-88)

Justeru, daripada kisah Nabi Yunus ini, banyak pengajaran yang dapat kita ambil. Sedangkan nabi pun diuji sebegitu, apatah lagi kita yang hanya manusia biasa.

Apabila kita diuji, hanya satu tempat sahaja yang boleh kita mengadu dan meminta tolong, iaitu Allah S.W.T. kerana Dia yang Maha Berkuasa untuk memberi jalan keluar kepada kita.

Penutup

Mengikut logik, tiada manusia yang boleh hidup dalam keadaan begitu.

Bagaimanapun, satu ibadat yang tidak pernah ditinggalkan Nabi Yunus ketika menghadapi saat-saat sukar serta berada dalam suasana gelap gelita di dalam perut ikan Nun itu adalah zikir.

Justeru, amalkanlah zikir ini jika anda ditimpa masalah atau bencana, dan jadikanlah amalan agar diri sentiasa terpelihara daripada bencana.

Semoga perkongsian ini memberi manfaat kepada pembaca.

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Doa Selamat Daripada Segala Kejahatan

Doa Selamat

Doa  Selamat Daripada Segala Kejahatan

اللَّـهُمَّ  رَبَّ السَّمَوَاتِ السَّبْعِ و رَبَّ الأَرْضِ ، وَرَبَّ الْعَرْشِ الْعَظِيمِ ، رَبَّنَا وَرَبَّ  كُلِّ شَيْءٍ ، فَالِقَ الْحَبِّ  وَالنَّوَى ، وَمُنْزِلَ التَّوْرَاةِ وَالإِنْجِيلِ  وَالفُرْقَانِ ، أَعُوذُبِكَ مِنْ شَرِّ كُلِّ شَيْءٍ أَنْتَ آخِذٌ بِنَاصِيَتِهِ ، اللَّـهُمَّ أَنْتَ   الأَوَّلُ  فَلَيْسَ  قَبْلَكَ  شَيْءٌ ، و أَنْتَ َالآخِرُ فَلَيْسَ بَعْدَكَ  شَيْءٌ ، وَأَنْتَ الظَّاهِرُ  فَلَيْسَ  فَوْقَكَ  شَيْءٌ ، وَ أَنْتَ الْبَاطِنُ  فَلَيْسَ  دُونَكَ شَيْءٌ ، إِقْضِ عَنَّا  الدَّيْنِ ، وَأَغْنِنَا مِنَ الفَقْرِ

Ya Allah, Tuhan langit yang tujuh, tuhan bumi, tuhan arasy yang agung, Tuhan kami dan Tuhansegala sesuatu, pembelah biji dan benih, tuhan yang menurunkan taurat, injil dan al-Furqan ( al-Quran ), aku berlindung kepadaMu dari segala kejahatan yang Engkau pegang ubun-ubunnya, ya Allah engkaulah yang pertama tiada sesuatu sebelumMu, Engkaulah yang paling akhir, tiada sesuatupun sesudahMu.

Engkaulah yang Zahir, tiada sesuatu yang lebih hebat dariMu, dan Engkaulah yang batin, tiada sesuatupun yang tersembunyi dariMu, tunaikanlah hutang kami dan cukupkanlah keperluan kami.

Keterangan

Dalam hadith ini Nabi saw mengajar kita kepentingan memohon perlindungan dari dua kesusahan iaitu kesusahan hutang dan kemiskinan.

Sebagai umat yang dinobatkan sebagai sebaik umat, kita harus peka kepada dua masalah ini yang kerap mengundang kesusahan dalam hidup .

Ramai manusia terpedaya dengan cara hidup bermewah-mewah yang tak diperlukan hingga menyebabkan berhutang untuk urusan yang tidak diperlukan .

Moga Allah mengurniakan kita dengan limpah kurniaNya agar terselamat dari musibah ini dengan berkat beramal dengan wahyuNya menerusi lidah Nabi saw ini .

HR Muslim no 2713

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Doa Selamat Untuk Majlis Perkahwinan

Photo by
Kevin Kurek
 on
Unsplash

Ini adalah doa selamat yang boleh dibacakan pada majlis perkahwinan.

Doa selamat ini dipermudahkan dengan transliterasi rumi bagi membantu mereka yang sukar membaca teks arab.

Diharapkan panduan ini membantu anda dimajlis perkahwinan yang bakal diadakan.

Doa Selamat Majlis Perkahwinan

Alhamdulillahi Rabbil ‘Alamin WassolaaTu Wassalamu ‘Ala AsyRafil Anbiya’i Wal Mursalin Wa ‘Ala Aalihi Wasohbihi Ajma’in

Segala puji hanya untuk-Mu ya Allah atas segala nikmat pemberian yang Engka kurniakan kepada kami.

Ya Allah, pada hari yang berkat ini, kami berhimpun di majlis ini sebagai tanda kesyukuran kami atas nikmat-Mu bersempena dengan majlis perkahwinan yang diadakan oleh keluarga kedua-dua mempelai dengan selamat dan sempurna bagi pernikahan anakanda mereka (… nama pengantin …)

Allahumma Ya Rahim Ya Wadud Ya DzalJudi Wal Karami

Bersempena dengan majlis ini juga kami memohon rahmat-Mu ya Allah, kurniakanlah kepada kedua mempelai yang diraikan ini kehidupan yang sihat dan selamat sejahtera serta dikurniakan zuriat yang soleh. Perkukuhkanlah ikatan kasih sayang dan hormat menghormati antara mereka, berakhlak mulia dan berbudi bahasa, serta beriman dan bertakwa kepada-Mu ya Allah.

Allahumma Ya Badii-‘AssamaWatti Wal Ardh

Kami memohon rahmat-Mu agar dikurniakan keampunan, keberkatan dan sihat wal-afiat kepada seisi keluarga, tuan rumah dan sekalian yang hadir bagi meraikan majlis yang diberkati ini.

Allahumma Allif Bainal-‘AruuSaini Kama AllafTa Bainal-Ma’ WatTiini Wa Baina AaDaMa Wa HauWa’, Wa Baina Ibrahima WaHaaJara Wa SaaRaha, Wa Baina YuuSuFa Wa DzuLaihah, Wa Baina Ayyuba Wa Rahmah, Wa Baina Musa Wa SoFuuRoh, Wa Baina Sulaiman Wa Balqiis, Wa Baina Sayyidina Muhammad Sollallahu ‘Alaihi Wassalam Wa ZauJaaTihil MuThohHaraaTi RidWaaNullahi ‘AlaihinNa Ajma’ina Birohmatika Ya Arhamar-RaaHimiin.
Allahummaj’al Jam’aNa HaZaa Jam’an MarhuuMa Wa TaFarruQana Min Ba’dihi TafarruQon Ma’SuuMaa Wa Laa Taj’al FiiNa Wa Laa Ma’aNa Syaqiyya Wa Laa MahRuuMaa Ya Akramal Akraminn.

Ya Allah, jadikanlah perhimpunan ini satu pertemuan yang dirahmati dan perpisahan kami pula selepas ini, satu perpisahan yang diberkati dan dilindungi.

Robbanaa AaTina Fiddunyaa Hasanatan Wa Fil-AakhiRoti HasanaTan WaQinaa ‘AzaaBan-Nar.

Wa Sollallahu ‘Ala Sayyidina Muhammadin Wa ‘Ala Aalihi Wasohbihi Ajma’in Walhamdulillahi Robbil ‘Alamin.

Rujukan doa lain:

Doa Selamat Ringkas (Panduan Rumi)
Doa Akhir Tahun & Doa Awal Tahun Islam (Transliterasi Rumi)

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Doa Semasa Ditimpa Musibah (Istirja’)￼

Bagaimanakah doa semasa ditimpa musibah dan perkara buruk?

Berikut doa yang boleh diucapkan semasa ditimpa musibah atau ketika terdengar perkara buruk:

Inna Lillahi Wa Inna iLaiHi RaaJi’Uun

Sesungguhnya kami adalah kepunyaan Allah dan kepada Allah jualah kami kembali

Doa ini berasal dari Surah
 Al Baqarah ayat 156
. Lihat hukum mengucapkan istirja’
di sini

Keterangan Ayat

Diriwayatkan daripada Abu Hurairah ra, Nabi ﷺ mengajar umatnya agar beristirja’ dengan lafaz di atas, dalam perkara yang besar mahupun kecil hinggakan apabila tali sepatu tertanggal sekalipun dituntut untuk membaca doa di atas.

Orang-orang yang sabar merupakan mereka yang sentiasa berdoa dengan doa di atas apabila berlaku sesuatu yang menguji keimanan mereka. Mereka tetap reda dengan ketetapan Allah itu dan meyakini bahawa Allah 4 sekali-kali tidak menzalimi mereka atas perkara yang berlaku itu. (Tafsir al-Mawardi, tafsir ayat 155 Surah al-Baqarah)

Khasiat Dan Cara Beramal

Doa di atas disebut ketika:

Mendengar berita
kematian
, kesakitan atau kemalangan.
Ditimpa musibah sama ada besar ataupun kecil.
Berlaku sekecil-kecil perkara seperti terjatuh pen.

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Ibu Segala Doa Dan Penawar Segala Masalah

Apakah ibu segala doa dan penawar segala masalah?

Jawapannya adalah surah al-Fatihah. Surah ini dikenali sebagai penghulu segala Surah.

Dalam tulisan ini saya akan berkongsi kelebihan dan cara beramal dengan surah ini.

Isi Kandungan

Bacaan Al Fatihah (Dengan Transliterasi Rumi)
Keterangan Ayat
Khasiat Dan Cara Beramal

Bacaan Al Fatihah (Dengan Transliterasi Rumi)

Bismillāhir-Raḥmānir-Raḥīm
Al-Ḥamdu Lillāhi Rabbil-‘Ālamīn
Ar-Raḥmānir-Raḥīm
Māliki Yaumid-Dīn
Iyyāka Na‘Budu Wa Iyyāka Nasta‘Īn
Ihdinaṣ-Ṣirāṭal-Mustaqīm
Ṣirāṭallażīna An‘Amta ‘Alaihim, Gairil-Magḍūbi ‘Alaihim Wa Laḍ-Ḍāllīn

Maksudnya

Dengan nama Allah, Yang Maha Pemurah, lagi Maha Mengasihani. Segala puji tertentu bagi Allah, Tuhan yang memelihara dan mentadbirkan sekalian alam. Yang Maha Pemurah, lagi Maha Mengasihani. Yang Menguasai pemerintahan hari Pembalasan (hari Akhirat). Engkaulah sahaja (Ya Allah) Yang Kami sembah, dan kepada Engkaulah sahaja kami memohon pertolongan. Tunjukilah kami jalan yang lurus. Iaitu jalan orang-orang yang Engkau telah kurniakan nikmat kepada mereka, bukan (jalan) orang-orang yang Engkau telah murkai, dan bukan pula (jalan) orang-orang yang sesat.

Keterangan Ayat

Surah al-Fatihah merupakan surah yang istimewa diturunkan oleh Allah kepada Nabi Muhammad ﷺ yang tidak pernah diturunkan kepada nabi-nabi sebelumnya. (Riwayat Muslim)

Surah ini mempunyai beberapa nama.

Antara yang masyhur ialah al-Fatihah yang bermaksud pembukaan kerana merupakan surah yang pertama dalam susunan surah-surah al-Quran dan yang pertama dibaca dalam solat. (Tafsir at-Tabari, Tafsir al-Mawardi & Tafsir Surah al-Fatihah)

Surah al-Fatihah juga dipanggil
ummul
 kitab yang bermaksud induk al-Quran kerana kandungannya menghimpunkan maqasid al-Quran iaitu pujian kepada Allah yang menegaskan rububiyyahNya, menjelaskan kaedah beribadat kepada-Nya dan memohon hidayah-Nya.

Selain itu, kisah-kisah umat yang terdahulu, gambaran kedudukan hamba-hamba-Nya yang bahagia, menderita dan sebagainya juga terkandung dalamnya.

la menduduki tempat sebagai ibu kepada semua surah yang lain.

Orang-orang Arab menamakan semua perkara yang menghimpunkan perkara yang lain sebagai
ummun
.
Makkah
dipanggil
Ummul Qura
 kerana semua bandar lain bergantung padanya. (at-Tafsir al-Qayyim, Tafsir Surah al-Fatihah, Rawai’ al-Bayan: Bab al-Fatihah)

Selain itu, surah ini juga dipanggil oleh Allah dalam
 Surah al-Hijr
 ayat ke-87 sebagai
‘al-Sab’ul Mathani’
 yang bermaksud
tujuh yang berulang
 kerana terdiri daripada tujuh ayat dan dibaca secara berulang-ulang dalam solat. (Tafsir as-Samarqandi, Tafsir Surah al-Fatihah, Lisan al-Arab, lihat al-Mathani)

Al-Qurtubi
 menyenaraikan 12 nama bagi surah ini iaitu antaranya
asy-Syifa’
(penyembuh), al-Wafiah (yang menyempurnakan), al-Kafiah (yang mencukupkan), al-Asas (asas), al-Hamd (pujian) dan lain-lain.

Beliau mengambil nama-nama itu secara taugifi daripada Nabi & atau melalui ijtihad para sahabat. (Tafsir al-Qurtubi, Tafsir Surah al-Fatihah)

Al-Alusi pula menyebut surah ini memiliki lebih daripada 20 nama. (Ruh al-Ma’ani, Tafsir Surah al-Fatihah)

Khasiat Dan Cara Beramal

Thabit dalam hadis sahih riwayat al-Bukhari mengatakan bahawa surah ini mampu menjadi penawar bagi mengubat bisa sengatan.

Seorang sahabat telah diminta mengubati ketua penduduk yang disengat binatang berbisa.

Lalu seorang sahabat telah pun menjampi dengan menggunakan Surah al-Fatihah Dengan izin Allah dia telah sembuh.

Cara yang dilakukannya adalah dengan membaca Surah al-Fatihah dengan mengumpulkan sedikit ludahan. Kemudian ditiupkan dan disertai sedikit ludahan pada bahagian badan yang sakit itu.

Malahan disebut dalam
Fath al-Bari
, semua jenis penyakit boleh disembuhkan dengan membaca surah ini.

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Memohon Selamat Dari Melakukan Maksiat Untuk Diri Dan Keluarga

اللهُمَّ إِنِّي أَعُوذُبِكَ مِنْ شَرِّ سَمْعِي ، وَمِنْ شَرِّ بَصَرِي ،

وَمِنْ شَرِّ لِسَانِي ، وَمِنْ شَرِّ قَلْبِي ، وَمِنْ شَرِّ مَنِيَّتِي .

Ya Allah, sesungguhnya aku berlindung kepadaMu dari kejahatan pendengaranku, kejahatan penglihatanku, kejahatan lidahku, kejahatan hatiku dan kejahatan air maniku.

Keterangan & Petua Beramal

Menurut al-Imam Syaraf al-Haq Muhd Asyraf Al-Siddiqi Al-Azim Abadi, Nabi s.a.w mengajar kita agar memohon perlindungan Allah dari kejahatan-kejahatan yang disenaraikan dalam versi ini iaitu:

Mendengar perkara-perkara yang dibenci Allah, melihat perkara-perkara yang dibenci olehNya, berkata tentang perkara yang sia-sia yang menjurus kepada dosa dan melakukan zina ataupun perkara-perkara yang menjuruskan daku kepadanya.

Menurut Ibnul Qayyim , antara langkah menghindarkan diri dari mengikuti syahwat ialah dengan mendalami ilmu dan mengamalkannya.

Perlaksanaannya boleh dilakukan menerusi langkah-langkah di bawah :

a. Melihat faktor-faktor yang membangkitkan syahwatnya. Apabila sudah mengenalpastinya maka hendaklah dilakukan prkara-perkara yang dapat membendungnya.

b. Hendaklah dia menundukkan pandangan dari melihat perkara-perkara yang mengajaknya kepada melakukan maksiat itu.

c. Melakukan perkara-perkara yang dihalalkan baginya untuk mengurangkan kecenderungan melakukan maksiat

d. Memikirkan akibat buruk melakukan perkara larangan itu di dunia lagi.

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Memohon Selamat Dari Sifat-Sifat Buruk

Memohon Selamat Dari Sifat-Sifat Buruk

اللهُمَّ إِنِّي أَعُوذُبِكَ مِنَ الْجُبْنِ ، وَ أَعُوذُبِكَ مِنَ الْبُخْلِ ، وَ أَعُوذُبِكَ مِنَ أَنْ أُرَدَّ إِلَى أَرذَلِ الْعُمُرِ ، وَ أَعُوذُبِكَ مِنَ فِتْنَةِ الدُّنْـيـَا
وَعَذَابِ الْقَبْرِ

Maksudnya : Ya Allah , sesungguhnya aku berlindung kepadaMu dari sifat pengecut , dan dari sifat kedekut, aku mohon perlindunganMu dari ditimpa penyakit nyanyuk , serta aku mohon perlindunganMu dari fitnah dunia dan azab qubur .

Keterangan & Petua Beramal

Menurut al-Imam Ahmad bin Muhammad Al-Qastalaniy, beliau mengatakan umur أَرذَل ini adalah seburuk-buruk peringkat umur yang dilalui menyebabkan seseorang itu tidak dapat mengetahui apa yang dahulunya diketahui.

Antara penyakit yang paling dibimbangi menjelang usia meningkat tua adalah nyanyuk .

Penyakit lupa yang ekstrim ini biasanya berlaku akibat kurangnya amalan berfikir , membaca dan mengingat .

Untuk mengelakkan berlakunya penyakit ini , amalkanlah membaca , mengingat dan berfikir secara intensif . Bahan bacaan yang paling mulia adalah al-Quran , al-Hadith , ilmu agama dan semua maklumat yang bermanfaat untuk kita dan umat Islam .

Di samping itu , kita cuba amalkan membaca doa ini selepas membaca tasyahud akhir sebelum memberi salam ataupun sesudahnya .

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Manusia Yang Sebenarnya Membuktikan Bumi Ini Bulat!

Kapten Ferdinand akhirnya mati terbunuh di Kepulauan Cebu, Filipina. Dia gagal untuk menyempurnakan pelayarannya dari Barat ke Barat tanpa berpatah balik dan akhirnya akan terus sampai ke Barat. Tetapi Enrique, Sebastian del Cano, Pigafetta dan beberapa orang lagi telah menjayakan misi itu.

Maka dengan itu, Enrique telah membuktikan bahawa bumi ini bulat. Kerana Enrique yang telah Berjaya menamatkan misi pelayaran pada titik yang sama bermula dari Barat terus ke Barat.

Siapakah Enrique..?

Ya, Enrique sebenarnya
orang melayu
, orang kita. Atau nama melayunya Awang. Dia ialah seorang tawanan perang yang dibawa dari Melaka ke Lisbon, Portugis. Awang ditukar nama kepada Enrique bagi mengelakkan diskriminasi oleh kelasi kapal.

Peristiwa ini berlaku pada tahun 1521 yang jelas tercatat dalam buku sejarah yang dihasilkan oleh orang Itali sendiri, bertajuk
“Ferdinand, Why They Became Famous”
.

Kisah ini juga terkisar didalam novel
“Enrique Mengundang Jauh”
 dan
“Hatimu Untuk Siapa”
yang dikarang oleh Dr. HM Tuah Iskandar al-Haj.

Antara laporan sahih pengembara sezaman yang terbaik tentang pelayaran Magellan mengelilingi dunia ialah laporan Antonio Pigafetta yang dikenali sebagai
Primo Viaggio Intorno al Mondo (First Voyage Around The

World).

Penerbitan edisi pertama dalam bahasa Perancis pada 1525 berjudul
Le voyage et nauigation, faict par les Espaignolz es Isles Mollucques
,
 manakala edisi Itali hanya terbit pada 1536.

.

Henrich atau Enrique, dikenali dalam sejarah pelayaran dunia sebagai
“Enrique of Malacca”
. Beliau pada mulanya merupakan hamba kepada tokoh yang dinobatkan sebagai manusia pertama mengelilingi dunia, Ferdinand de Magellan.

Sebenarnya beliaulah manusia pertama yang mengelilingi dunia dan mendahului rakan pelautnya yang lain untuk melengkapkan pusingan 360 darjah dengan mengambil masa selama sembilan tahun (dari 1511 hingga 1521).

Catatan sejarah di Lisbon membuktikan bahawa Enrique sememangnya wujud, tetapi kehadirannya samar memandangkan sebagai hamba, riwayat hidup dan pencapaiannya tidak diketengahkan mahupun disanjung.

Oleh sebab itu, Magellan diangkat dan dinobatkan sebagai manusia pertama mengelilingi dunia dan fakta sejarah ini kekal hampir 500 tahun.

.

Bermulanya sejarah

Sejarah besar itu bermula ketika Portugis berjaya menakluk Melaka pada 1511. kisah seorang pahlawan Melayu digelar Panglima Awang atau Enrique dalam menyumbang sesuatu kepada peradaban dunia, sebuah sejarah yang jarang diketahui ramai termasuk bangsa Melayu sendiri.

Tewas dalam usahanya menentang Portugis yang cuba menjajah tanah airnya iaitu Melaka, anak muda digelar Panglima Awang dan ratusan lelaki Melaka akhirnya ditawan dan disumbat ke dalam kapal besar milik bangsa Barat itu.

Rakan-rakan lain ramai yang terkorban ketika membela tanah watan, betapa gagah dan meluapnya semangat mengusir penjajah, akhirnya Panglima Awang dan rakan-rakannya tewas dengan kelengkapan senjata senapang dan meriam Portugis.

Dalam kesayuan mengenangkan hilangnya tanah air tercinta akibat dijajah, pemuda Melaka dirantai tangan dan kaki mereka serta dikurung di dalam kapal besar itu. Bagaimanapun Panglima Awang diasingkan kurungannya daripada pemuda Melaka lain.

Kehebatan dan keperkasaannya menyebabkan Wizurai Portugis, Alfonso de Albuquerque menetapkan bahawa Panglima Awang adalah tawanan peribadinya sekali gus hamba kepada dirinya seorang.

Selepas beberapa lama, sauh diangkat dan kapal itu mula belayar membelah lautan meninggalkan bumi Melaka menuju ke benua asing bersama tawanan dan hasil rampasan perang.

Kapal itu singgah di Goa dan sebahagian tawanan dijual sebagai hamba di hentian itu. Seterusnya pelayaran diteruskan menuju Lisbon, ibu negara Portugal.

Pelayaran jauh yang memakan masa lama akhirnya merapatkan hubungan antara kapten kapal, Ferdinand de Maggellan dengan Panglima Awang.

Betapa lelaki Portugis itu amat tertarik dengan perwatakan pemuda Melaka itu sehingga Panglima Awang diberi keistimewaan dengan dilepaskan dari kurungan manakala rantai di kaki dan tangannya dibuka.

Panglima Awang diarah menjadi kuli di atas kapal sepanjang pelayaran dengan syarat pemuda itu tidak memberontak.

Ketika itu jugalah Ferdinand menukarkan nama Melayu Panglima Awang kepada ‘Enrique’, bagi mengelakkan wujudnya diskriminasi kaum dan agama antara masyarakat Portugis dan kelasi kapal lain dengan pemuda Melaka itu.

Setiba di Lisbon, Ferdinand memastikan Panglima Awang terus bersamanya. Persahabatan yang semakin erat menyebabkan kapten itu mengutuskan surat kepada Alfonso memohon lelaki Melayu itu ‘dijual’ kepadanya.

Keizinan diperoleh dan bermulalah hidup Panglima Awang di tanah asing yang jauh berbeza budaya dan bentuk muka bumi berbanding Melaka. Panglima Awang ditugaskan mengusahakan ladang epal di belakang rumah lelaki Portugis itu.

Peribadi mulia dan kegigihan ditunjukkan Panglima Awang semakin membuahkan kepercayaan dan rasa hormat di hati Ferdinand malah turut menarik hati adik lelaki asing itu iaitu Miriam.

Hari yang terus berlalu mengeratkan hubungan hati antara dua bangsa itu malah Ferdinand turut merestui hubungan cinta berkenaan.

Sejarah mengelilingi dunia bermula apabila Ferdinand melarikan diri ke Sepanyol bersama Panglima Awang angkara fitnah pihak tertentu yang memusuhinya.

Kehebatan, kemahiran dan pengalaman luas selaku pelayar menyebabkan Raja Portugal menghargai Ferdinand tetapi ia turut membenihkan hasad dengki di kalangan musuh yang akhirnya memfitnah kapten kapal itu.

Bagaimanapun, pelarian Ferdinand dan Panglima Awang ke Sepanyol diterima baik ketua negara itu, Raja Charles I, lantaran reputasi Ferdinand selaku pelayar hebat Portugal sememangnya dikenali dan dikagumi orang Sepanyol.

Di Sepanyol, kemahiran dan pengalaman luas Ferdinand selaku pelayar dimanfaatkan apabila Raja Charles I mengarahkan lelaki Portugis itu belayar mencari tanah dan harta kepada Kerajaan Sepanyol.

Beberapa tahun diperuntukkan untuk membuat persediaan sehingga beberapa kapal berjaya dibina untuk ekspedisi itu dengan kapal terbesar dinamakan
‘Victoria’.

Cadangan pelayaran Sepanyol itu akhirnya sampai ke pengetahuan pemimpin tertinggi Kristian seluruh dunia ketika itu iaitu Pope di Rom.

Pope mensyaratkan jika Sepanyol ingin belayar, mereka tidak boleh lagi menghala ke Timur kerana ia sudah diperuntukkan kepada Portugis. Sebaliknya Sepanyol perlu belayar ke Barat.

Tindakan itu menimbulkan kekhuatiran di kalangan ramai kelasi kerana pelayaran ke Barat masih belum banyak diterokai. Akibatnya, tanpa kelasi, Ferdinand terpaksa mengambil banduan sebagai anak kapal dengan tawaran kebebasan dan kemewahan jika mereka mengikuti pelayaran itu.

Selain Panglima Awang, seorang lagi orang kanan Ferdinand adalah Sebastian del Cano dan pencatat pelayaran, Pigafetta.

Yang menariknya, Antonio Pigafetta didapati mengikuti ekspedisi Magellan  secara sukarela dan bertindak sebagai jurutulis. Pigafetta yang berbangsa Itali belayar bersama-sama Enrique  yang dinakhodai oleh Magellan sendiri.

Berikutan itu, laporan Pigafetta merupakan rakaman pengalaman langsung setiap peristiwa yang berlaku dan disaksikan sendiri oleh penulisnya sepanjang ekspedisi tersebut.

Pada 1519, kapal besar itu berangkat meninggalkan pelabuhan Seville menuju ke horizon Barat. Pelayaran itu amat sukar berikutan anak kapal tidak berpengalaman malah ada jatuh sakit dan mati. Ramai memberontak dan meminta berpatah balik.

Bagaimanapun penentangan dan konflik yang tidak kunjung padam sepanjang pelayaran sedikit terlerai apabila pelayaran menemui daratan di Barat, kapal itu sudah menjejaki benua baru di Amerika Selatan, setahun kemudian.

Pelayaran itu turut menemui Selat Magallaes (Strait Of Magellan) yang dinamakan sempena nama Ferdinand.

Tidak puas dengan penemuan dunia baru itu, Ferdinand ingin meneruskan pelayaran ke Barat sehingga konflik kembali tercetus di kalangan kelasi.

Tanggapan bahawa bumi adalah leper menyebabkan mereka khuatir pelayaran terus ke Barat menyebabkan mereka terjatuh ke bawah dunia.

Walaupun menerima tentangan, Ferdinand meneruskan perjalanan dengan sokongan Panglima Awang. Pelayaran yang memasuki Lautan Pasifik kali itu semakin mencetuskan pelbagai masalah.

Beberapa kapal hilang malah krisis bekalan makanan yang meruncing menyebabkan kelasi terpaksa memburu tikus dan lipas sebagai makanan.

Penderitaan di kelilingi lautan akhirnya berakhir apabila pada pertengahan 1521, tilikan Panglima Awang menerusi teropong terlihat sesuatu seperti pohon kelapa dari kejauhan.

Berita itu disampaikan dan disambut gembira anak kapal bahawa penderitaan mereka berakhir. Mereka tiba di Pulau Mazzava, Cebu, Filipina.

Berlabuh di situ, Panglima Awang merasakan telahannya yang pelayaran berterusan mereka ke Barat sudah menemui dunia Timur adalah benar apabila mendapati pertuturan penduduk pulau itu menyamai Bahasa Melayu.

Jauh di sudut hati, dirasakan negeri tanah tumpah darahnya iaitu Melaka semakin hampir.

Kepastian Panglima Awang dan Ferdinand mengenai bumi adalah bulat dan pelayaran mereka ke Barat sudah tembus ke Timur disampaikan kepada anak buah dan disambut gembira. Bagaimanapun satu kesilapan dilakukan.

Kegembiraan kelasi menyebabkan mereka melepaskan bedilan meriam kononnya sebagai keraian tetapi tindakan itu menyebabkan pemerintah Cebu, Raja Hamabun menyangka kehadiran kapal asing itu adalah untuk berperang dan mereka memulakan serangan.

Dalam pertempuran itu, Ferdinand dan ramai anak kapal terbunuh malah kapal Sepanyol itu dihancurkan sehingga tinggal sebuah kapal saja iaitu Victoria yang sempat meloloskan diri.

Berikutan Panglima Awang berbangsa asing, Sabastian dipilih selaku kapten tetapi dia tidak memiliki semangat dan pengalaman luas menyebabkan tugas mengemudi pelayaran dilakukan mengikut arahan Panglima Awang.

Pandangan Panglima Awang bahawa mereka sudah hampir dengan Melaka ternyata benar apabila melintasi tanah Semenanjung. Tetapi disebabkan khuatir diserang Portugis yang menguasai Melaka lantaran Sepanyol adalah seteru Portugal, kapal itu tidak singgah di tanah kelahiran Panglima Awang.

Tambahan pula mereka sudah ‘melanggar’ perintah Pope dengan memasuki kawasan pelayaran orang Portugis menyebabkan mereka menukarkan bendera Sepanyol kepada bendera Portugis sebagai penyamaran dan meneruskan perjalanan pulang ke Sepanyol.

Pelayaran diteruskan dan berakhir apabila mereka tiba kembali di Sepanyol. Di hadapan Raja Charles I, mereka menghadap mempersembahkan cerita besar pelayaran mereka ke Barat sehingga pulang dari arah Timur.

Bagaimanapun raja itu kecewa kerana bukan bukti besar itu yang dimahukannya, raja itu kepingin harta dan tanah jajahan baru menerusi pelayaran itu.

Memandangkan Panglima Awang berbangsa asing,
pengiktirafan sejarah itu diberikan kepada Ferdinand walaupun Panglima Awang adalah orang yang bertanggungjawab menyelesaikan ekspedisi mengelilingi bumi buat julung kalinya
 selepas Ferdinand gagal dan mati di Cebu.

Pengiktirafan itu turut menenggelamkan nama ‘Melayu’ selaku bangsa pertama yang mengelilingi bumi seterusnya jasa Panglima Awang turut tidak diketahui ramai termasuk bangsa Melayu.

Mengikut catatan novel sejarah Harun Aminurrashid, Panglima Awang akhirnya kembali semula ke Melaka selepas bertahun berada di tanah asing, menamatkan kisah perjalanan wira Melayu yang tidak didendang itu.

.

Fakta Panglima Awang

Asal usul Panglima Awang sebelum ditawan Portugis masih kekal misteri malah nama sebenarnya dalam Melayu masih tidak diketahui.

‘Panglima Awang’ hanyalah gelaran diberikan Harun Aminurrasid dalam catatannya mengenai sejarah lelaki itu. Selain ‘Panglima Awang’, tokoh pahlawan Melayu itu turut dikenali sebagai ‘Enrique’, ‘Henry The Black’, ‘Henrich’, ‘Ariberto’, ‘Espinosa’ dan pelbagai lagi mengikut sebutan sesuatu bangsa.

Walaupun nama Panglima Awang tidak tercatat dalam manuskrip sejarah Melayu, namanya tercatat dalam catatan sejarah pelbagai bangsa asing.

Antaranya catatan Itali menyebutnya sebagai ‘seorang lelaki dari Melaka’ selain catatan Figafetta mengenai pelayaran itu sekali gus membuktikan kewujudan tokoh itu.

Bagaimanapun ada juga ahli Barat yang cuba menutup sejarah kejayaan bangsa Melayu dengan menafikan kewujudan Panglima Awang.

.

Menjadi tanda Tanya..

Diari Pigafetta hanya menyatakan 18 orang yang selamat kembali ke pelabuhan Sanlucar de Barrameda, Sepanyol tetapi nama Enrique atau Panglima Awang tidak disenaraikan.

18 orang ini sampai pada 9 Jun 1522 dengan diketuai oleh Juan Sebastian Elcano dengan kapal La Victoria. Elcano dianggap sebagai orang yang berjaya melengkapkan pelayaran mengelilingi dunia.

Diari Pigafetta tidak menyatakan dengan jelas sama ada Enrique of Melaka kembali ke Melaka, kembali ke Sumatera atau menetap di pulau Cebu, Filipina.

Beberapa persoalan yang memerlukan kajian ialah :

Apakah mungkin Enrique telah dikristiankan oleh Ferdinand Magellan dan menjadi orang Melayu pertama berjaya dimurtadkan?

Di manakah letakkan kubur Panglima Awang ini jika telah kembali ke Melaka?

Mengapa nama Enrique tidak termasuk dalam senarai 18 orang yang sampai ke Serville, Sepanyol itu.

Mengapa sejarawan barat masih mengiktiraf Ferdinand Magellan sebagai orang pertama mengelilingi dunia dan bukannnya Elcano dan 17 sahabat yang lain dan seorang hamba Melayu bernama Enrique of Melaka atau Henry the Black?

  Maklumat – maklumat diperolehi dari:

http://resam-melayu.com/2010/05/panglima-awang-siri-1.html

http://ranjaudunia.blogspot.com/2008/11/enrique-mengundang-jauhsebuah-cerita.html

http://ms.wikipedia.org/wiki/Panglima_Awang

Majalah Sirip Bil.71 – Ruangan Editorial

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Adakah Kaki Yang Dipotong Perlu Di Solat Jenazah?

Adakah kaki yang dipotong perlu disolat Jenazah?

Dalam artikel ini, saya melampirkan jawapan yang pernah dijawab oleh
Ustaz Azhar Idrus
 di halaman facebook beliau.

Semoga bermanfaat.

SOALAN

Datuk saya telah menjalani pembedahan memotong kaki kanannya kerana penyakit kencing manis. Soalan saya adakah kaki yang telah dipotong itu perlu disolatkan seperti solat jenazah?

JAWAPAN

Anggota badan manusia seperti kaki atau tangan yang dijumpai terpotong dari orang yang sudah mati hendaklah mandikan dan disembahyangkan dan dikafankan dan ditanam.

Ada pun anggota badan yang terpotong dari orang yang masih hidup maka tidaklah disembahyangkan kerana pemiliknya masih hidup dan sunat dibungkus dengan kain dan ditanam.

Berkata Syeikh Bujairimi:

وَلَوْ وُجِدَ جُزْءُ مَيِّتٍ مُسْلِمٍ غَيْرِ شَهِيدٍ صُلِّيَ عَلَيْهِ بَعْدَ غُسْلِهِ وَسُتِرَ بِخِرْقَةٍ وَدُفِنَ كَالْمَيِّتِ الْحَاضِرِفَخَرَجَ الْمُنْفَصِلُ مِنْ حَيٍّ وَلَمْ يَمُتْ عَقِبَهُ إذَا وُجِدَ بَعْدَ مَوْتِهِ فَلَا يُصَلَّى عَلَيْهِ ، وَيُسَنُّ مُوَارَاتُهُ بِخِرْقَةٍ وَدَفْنُهُ

Maksudnya
:

Jikalau dijumpai juzuk dari mayat orang Islam yang bukan mati syahid maka hendaklah disembahyangkan atasnya selepas memandikannya dan ditutup dengan kain dan ditanam seperti mayat yang hadir.
Maka ada pun anggota yang bercerai dari orang yang masih hidup yang belum mati selepasnya apabila didapati kemudian dari matinya maka tidaklah disembahyangkan atasnya.
Dan sunat dibungkus dengan kain dan ditanam.”
(Hasyiah Bujairimi)

Ulamak bersandarkan kejadian yang berlaku di zaman sahabat r.a. sebagaimana menyebut oleh Imam Nawawi :

فَقَدْ صَلَّى الصَّحَابَةُ عَلَى يَدِ عَبْدِ الرَّحْمَنِ بْنِ عَتَّابِ بْنِ أَسِيدٍ وَقَدْ أَلْقَاهَا طَائِرُ نَسْرٍ بِمَكَّةَ فِي وَقْعَةِ الْجَمَلِ وَقَدْ عَرَفُوهَا بِخَاتَمِهِ رَوَاهُ الشَّافِعِيُّ

Maksudnya:

Maka sungguhnya para sahabat r.a. telah sembahyangkan tangan Abdul Rahman bin ‘Aatab r.a. dimana telah mencampakkan tangannya oleh burung anak reng (burung hering) di Mekah pada peristiwa perang Jamal lalu para sahabat r.a. mengenali tangan tersebut dengan sebab cincinnya. Telah meriwayatkannya oleh As-Syafie.”
(Kitab Al-majmu’)

Kesimpulan

Kesimpulannya kaki datuk tuan yang telah dipotong dalam pembedahan itu tidak perlu disembahyangkan atasnya hanya dibalut dengan kain dan di tanam akan dia.

Wallahua’lam
Ustaz Azhar Idrus

Sumber asal kepada jawapan ini boleh dilihat pada Facebook Ustaz Azhar Idrus pada
pautan ini

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan:


Adakah Perlu Tunggu Darah Haid Kering Sehari Semalam Sebelum Mandi Wajib?

Adakah kita perlu tunggu darah haid kering atau berhenti sehari semalam sebelum mula mandi wajib?

Timbul beberapa persoalan berkaitan waktu haid berhenti:

Jika hendak mandi wajib, benarkah perlu tunggu sehari semalam selepas haid berhenti?
Adakah boleh jika kita terus mandi sebaik sahaja darah berhenti?
Benarkah wanita haid dalam ihram tidak boleh mengerjakan tawaf kecuali selepas 24 jam berhenti haid.
Adakah solat dan ibadah lain boleh dilakukan dalam tempoh naqa’?

Isi Kandungan

Tanda Darah Telah Kering / Berhenti
Adakah Perlu Menanti Tempoh Tertentu Ketika Darah Berhenti?
Sandaran Dalil
Kitab Rujukan Berkaitan Fiqh Wanita
Contoh Masalah & Situasi
Pandangan Yang Mengharuskan Perlu Menunggu Sehari Semalam
Kesimpulan

? Artikel Ini adalah perbahasan lanjut dari panduan utama mengenai
darah haid

Tanda Darah Telah Kering / Berhenti

Secara umumnya, wanita yang keluar darah haid atau nifas dapat mengetahui darah tersebut telah berhenti apabila kapas yang dimasukkan ke dalam farajnya tidak ada apa-apa kesan darah termasuklah warna keruh.

Menurut istilah fiqh, keadaan sebegini dinamakan sebagai
 naqa’

Imam Nawawi menjelaskan dalam kitab
Raudah al-Talibin
 juz 1 halaman 163:

Naqa’: Sekiranya wanita itu memasukkan kapas ke dalam farajnya dan warnanya masih putih setelah dikeluarkan. Penetapan makna naqa’ ini adalah penetapan yang telah dibuat oleh Imam al-Syafi’e dalam kitab al-Umm, dan juga penetapan oleh syeikh-syeikh yang tiga.

Apabila terjadi naqa’ yakni bersih daripada haid dan nifas, maka wajib ke atas wanita tersebut mengerjakan solat fardu.

Ini berdasarkan kepada beberapa dalil seperti berikut:

1.

Rasulullah SAW bersabda, terjemahannya:

Jika datang haid, tinggalkanlah solat. Jika telah selesai haid, maka mandi dan solatlah
— Riwayat al-Bukhari dan Muslim

2.

Abdullah bin Abbas berkata:

Tidak halal bagi seorang wanita apabila dia melihat (dirinya) bersih daripada darah walaupun sekejap melainkan dia (wajib) mandi.

Begitu juga
wajib ke atasnya untuk mengerjakan perkara fardu
 seperti puasa pada bulan Ramadan, mengerjakan tawaf dan seumpamanya.

Adakah Perlu Menanti Tempoh Tertentu Ketika Darah Berhenti?

Adalah
suatu kesalahan
 jika seseorang wanita itu menunggu sehingga tempoh yang tertentu untuk
mandi wajib
, solat, puasa dan tawaf sedangkan ketika itu darahnya sudah pun berhenti (naqa’), lebih-lebih lagi sehingga menyebabkan dia meninggalkan perkara yang fardu atas dirinya.

Hal ini kerana perkara yang mengharamkan mereka daripada mengerjakan solat, puasa dan tawaf hanyalah haid dan nifas.

Haid dan nifas adalah darah sebagaimana yang telah dijelaskan di atas. Justeru, jika tiada ada darah, maka tidak adalah haid dan nifas.

Allah SWT mensifatkan haid di dalam al-Quran dengan perkataan
al-aza
yakni kotor sebagaimana firmanNya:

Mereka bertanya kepadamu (wahai Muhammad) tentang haid. Katakanlah, ‘Haid itu adalah kotor…”
(Surah al-Baqarah 2 : 222)

Berpandukan firman tersebut, kita dapat simpulkan bahawa jika tidak ada darah, maka wanita itu tidak kotor.

Bukankah suatu yang pelik jika wanita yang tidak kotor (tiada darah) padanya, tetapi tetap diberikan hukum kotor, iaitu perlu menanti tempoh yang tertentu dahulu untuk mandi, solat dan tawaf.

Tambahan pula, alasan takut-takut darah keluar semula bukanlah suatu alasan yang boleh diterima.

Hal ini kerana ia adalah suatu andaian dan khayalan yang menyalahi perkara yang zahir.

Dalam kaedah fiqh ada menyebut: لا عبرة بالتوهم

Maksudnya:
“Tidak diambil kira suatu andaian atau suatu khayalan”

Dari suatu sudut, benar dan tidak dinafikan berkemungkinan darah akan keluar semula setelah berhenti, tetapi dalam masa yang sama juga, ada kemungkinan darah akan berhenti terus.

Antara dua kemungkinan ini,
kemungkinan darah berhenti terus adalah lebih kuat
berbanding kemungkinan darah akan keluar semula.

Hal ini kerana tidak ada darah itu adalah zahir yang dapat dilihat, malah ia adalah hakikat asal, sedangkan keluarnya darah itu adalah hal yang baharu.

Justeru, secara zahirnya jika darah telah berhenti, ia tidak akan kembali semula.

Sandaran Dalil

Hakikatnya, setiap yang dijelaskan sememangnya terkandung dalam kitab-kitab muktabar fiqh mazhab Syafi’e.

Antaranya:

1.

Imam al-Nawawi menjelaskan dalam kitab
al-Majmu’ Syarh al-Muhazzah
 juz 2 halaman 502-503:

Apabila seorang wanita melihat naqa’ (tiada darah) pada hari yang kedua, maka dia perlu mengerjakan pekerjaan (kewajipan) wanita-wanita yang suci tanpa ada khilaf. Hal ini kerana kita tidak mengetahui bahawasanya dia adalah wanita talfiq kerana berkemungkinan berterusan berhenti darah tersebut. Kata ulama mazhab Syafi’e, ‘maka wajib ke atasnya mandi, puasa dan solat. Dan dia juga boleh membaca al-Quran, menyentuh mashaf, bertawaf, beriktikaf dan bersama dengan suaminya. Tiada sedikit pun khilaf dalam hal ini.

2.

Ibn Hajar al-Haitami turut menjelaskan dalam
kitab Tuhfah al-Muhtaj:

Seperti itu juga ketika berhenti darah, iaitu jika dia memasukkan kapas (ke dalam farajnya) dan keluar kapas itu putih bersih. Ketika itu, wajib ke atasnya beriltizam dengan hukum-hukum suci. Kemudian, jika dia kembali semula darah sebelum 15 hari (suci), maka (hendaklah) dia meninggalkan (hukum suci itu). Seperti inilah (keadaannya) sehingga berlalu 15 hari. Maka ketika itu, dikembalikan setiap satu kepada tempatnya yang akan disebutkan.

3.

Kitab
al-Najmu al-Wahhaj Syarhi Fi al-Minhaj
 juz 1 halaman 511:

Tidak ada khilaf bahawa wanita pada hari naqa’ itu perlu mengerjakan pekerjaan (kewajipan) sebagaimana wanita-wanita yang suci kerana darah itu mungkin tidak akan keluar semula. Namun jika darah keluar semula, maka hukumnya turut berubah.

Kitab Rujukan Berkaitan Fiqh Wanita

Terdapat beberapa kitab yang membincangkan secara khusus berkenaan fiqh darah wanita yang ditulis oleh sebahagian ulama pada masa kini.

Lebih istimewanya, karya-karya ini adalah menurut pandangan mazhab Syafi’e.

Antaranya:

1.
 Kitab
al-Ibanah wa al-Ifadhah fi ahkam al-Haid wa al-Nifas wa al-Istihadhah ‘ala Mazhab al-Imam al-Syafi’e
 karya Dr. Syeikh Abdul Rahman bin Abdullah al-Saqqaf ada menjelaskan:

Tidak ada khilaf bahawa apabila seorang wanita melihat naqa’, maka wajib ke atasnya mandi, solat dan puasa. Dan harus bagi suaminya menyetubuhinya kerana setiap apa yang zahirnya ialah berkekalan suci itu dan tidak kembali semula darah.

2.
 Kitab
Risalah fi Ahkam al-Haid wa al-Nifas wa al-Istihadhah
 karya al-Faqih al-Muhaqqiq al-Mufti Syeikh Muhammad bin Ali bin Abdul Rahman al-Khatib ada menyebut:

Sesungguhnya wanita yang sudah biasa datang haid, sekiranya dia melihat sehari semalam (keluarnya) darah kuat, dan sehari semalam naqa’, dan begitulah (keadaannya) sehingga sampai kepada ada kebiasaannya atau sehingga 15 hari, kemudian berterusan darah yang (sifatnya) lemah sehingga penghujung bulan. Kemudian, dia melihat pada bulan yang kedua seperti itu juga, maka dihukumkan tempoh berhenti darah pada bulan pertama itu sebagai tempoh suci. Ini kerana secara asalnya ialah tidak kembali semula darah itu.

Berdasarkan kitab-kitab tersebut, jelas sekali
tidak ada khilaf
dalam kalangan ulama fiqh bahawa wanita yang datang naqa’ (suci daripada haid dan nifas)
wajib mengambil hukum suci dalam tempoh naqa’
 tersebut walaupun ia menyalahi adat sebelumnya.

Contoh Masalah & Situasi

CONTOH 1

Seorang wanita pada kebiasaannya datang haid selama tujuh hari.

Namun pada bulan ini, tidak semena-mena haidnya berhenti pada hari ketiga. Maka, dia tidak boleh menunggu sehingga tujuh hari (tempoh kebiasaan haid) untuk mandi wajib.

Sebaik sahaja darah berhenti dan mandi wajib, diwajibkan ke atasnya untuk mengerjakan solat dan puasa fardu seperti biasa, juga boleh melakukan tawaf meskipun haidnya kering pada hari ketiga, berbeza dengan kebiasaan sebelum-sebelum ini.

Walaupun begitu, ada dua kemungkinan yang boleh berlaku pada dirinya:

1.
 Darah berhenti terus dan tidak datang semula sehingga berlalunya 15 hari 15 malam dari tempoh mula keluar darah.

Justeru, wanita yang mengalami kes seperti ini, tempoh haidnya telah berubah daripada tempoh kebiasaannya yang sebelum ini.

Hakikatnya, kes sebegini banyak berlaku dalam kalangan wanita.

2.
 Setelah kering darah beberapa hari, darah keluar semula sebelum berlakunya tempoh 15 hari 15 malam.

Sebagai contoh, kebiasaan tempoh haid Aisyah ialah tujuh hari.

Namun pada bulan ini, darahnya keluar dalam tempoh dua hari sahaja dan berhenti pada hari ketiga. Namun pada hari kelima, darahnya keluar semula sehinggalah hari yang kelapan.

Oleh itu, darah yang keluar semula pada hari kelima turut dihukumkan sebagai darah haid kerana ia keluar sebelum berlalunya tempoh maksimum haid; 15 hari 15 malam.

Tempoh suci dari darah pada hari ketiga dan keempat dinamakan sebagai tempoh naqa’ (bersih daripada darah).

Memandangkan darah yang keluar pada dua hari pertama dihukum sebagai darah haid dan hari yang kelima sehingga hari yang kelapan juga dikira sebagai tempoh haid menurut pandangan muktamad mazhab Syafi’e.

Ini bermakna, haid Aisyah pada bulan ini ialah sebanyak lapan hari, bukannya tujuh seperti bulan-bulan kebiasaan.

Perkara ini juga dijelaskan dalam beberapa kitab seperti berikut:

1. Kitab Mughni al-Muhtaj juz 1 halaman 293:

Pandangan yang zahir ialah naqa’ (putus-putus) di antara sekurang-kurang tempoh haid hingga sebanyak-banyak tempoh haid adalah dikira sebagai haid.

Berasaskan pandangan ini,
wajib
 ke atas Aisyah untuk mengqada semula puasa wajib yang telah dilakukan sepanjang tempoh naqa’ itu.

2. Kitab al-Taqrirat al-Sadidah Fi al-Masa’il al-Mufidah halaman 166:

– Jika dia telah mengerjakan solat, maka tidak sah solatnya dalam tempoh itu. Namun tidak wajib ke atasnya qada semula. – Jika dia telah berpuasa, maka tidak sah puasanya dan diwajibkan untuk qada semula puasa tersebut.

Bagi situasi yang dialami oleh Aisyah, jika ia berlaku juga pada bulan berikutnya (darah berhenti pada hari yang ketiga), maka para ulama berbeza pendapat dalam menetapkan hukumnya.

Penjelasannya adalah seperti berikut:

Aisyah
perlu mengambil hukum haid sepanjang tempoh berhenti darah.
Bermakna, dia tidak perlu mandi wajib, solat dan puasa sepanjang tempoh tersebut.
Dari sudut tempoh dan kadarnya pula adalah berpandukan adat kebiasaannya bulan-bulan sebelumnya.
Aisyah
perlu mengambil hukum wanita yang suci sepanjang tempoh berhenti darah.
Bermakna, hukumnya sama seperti kebiasaan bulan-bulan sebelumnya.
Ibnu Hajar al-Haithami
 menukilkan dalam kitab Tuhfah al-Muhtaj:
“Pada bulan yang kedua dan bulan-bulan berikutnya, wanita tersebut tidak boleh mengerjakan susuatu pun daripada hukum-hukum suci kerana apa yang zahirnya ialah (keadaannya) pada bulan kedua ini sama sahaja seperti bulan pertama. Hukum ini dinilai sahih oleh Imam al-Rafi’i. Penilaian sahih ini boleh diterima, namun apa yang dinilai sahih oleh Imam al-Nawawi dalam kitab al-Tahqiq dan kitab al-Raudhah – yang dinaqalkan – adalah sama seperti apa yang terkandung dalam kitab al-Majmu’ bahawa bulan kedua dan bulan-bulan berikutnya adalah seperti bulan pertama.”

CONTOH 2

Kebiasaannya, Zainab datang haid selama tujuh hari tanpa ada naqa’ diantara tempoh tersebut.

Namun pada bulan Syaaban, Zainab dapati darahnya keluar dari jam 8.00 pagi hari Isnin sehingga jam 8.00 pagi hari Rabu (dua hari).

Kemudian, terjadi naqa’ (berhenti darah) bermula jam 8.00 pagi hari Rabu sehingga hari Jumaat pada jam 12.00 tengah hari (dua hari empat jam)

Setelah itu, darah keluar semula jam 12.00 tengah hari Jumaat sehingga jam 2.00 petang hari Isnin (tiga hari 2 jam).

HUKUM BERKAITAN SITUASI INI

Darah yang keluar bermula jam 8.00 pagi hari Isnin sehingga pukul 8.00 pagi hari Rabu adalah darah haid.

Manakala darah yang keluar semula pada hari Jumaat jam 12.00 tengah hari sehingga jam 2.00 petang Isnin juga dikira darah haid.

Dan, tempoh naqa’ (berhenti darah) dari jam 8.00 pagi hari Rabu sehingga hari Jumaat 12.00 tengah hari juga
dihukumkan sebagai tempoh haid.

Hal ini kerana ia berada diantara keluarnya darah haid.

Justeru itu, sebaik sahaja masuknya waktu zuhur pada hari Rabu (setelah darah berhenti kali pertama), Zainab wajib mandi dan mengerjakan solat Zuhur.

Ini kerana secara zahirnya darah sudah berhenti sepenuhnya dan tidak akan keluar lagi.

Namun sebaik sahaja darah keluar semula pada hari Jumaat jam 12.00 tengah hari, Zainab wajib tinggalkan solat solat dan amalan selainnya (yang terhalang kerana haid).

Hal ini kerana darah tersebut dihukumkan haid memandangkan tempohnya masih dalam tempoh 15 hari.

Hakikatnya, Zainab sendiri tidak mengetahui bahawa tempoh naqa’ itu juga haid sehinggalah keluar semula darah pada hari Jumaat jam 12.00 tengah hari.

Oleh itu, jika ditanya berkenaan tempoh haid Zainab pada bulan ini, maka jawapannya ialah tujuh hari enam jam (bermula pada jam 8.00 pagi hari Isnin hingga jam 2.00 petang hari Isnin berikutnya.)

Jika Perkara Berlaku Lagi Bulan Seterusnya

Zainab dapati ada keluar darah pada hari Sabtu jam 8.00 pagi sehingga jam 8.00 pagi hari Isnin (dua hari). Kemudian bermula jam 8.00 pagi hari tersebut (Isnin), belaku naqa’ padanya.

Berkenaan tempoh naqa’ pada bulan kedua ini, para ulama berselisih pandangan dalam menetapkan hukumannya seperti berikut:

Wajib
mengambil hukum suci
, sama seperti bulan sebelumnya. Bermakna, sebaik sahaja darah berhenti, dia wajib mandi, solat dan seumpamanya sebagai wanita suci.
Wajib
mengambil hukum haid
 sepanjang tempoh naqa’ tersebut. Hal ini sebagaimana bulan sebelumnya iaitu tempoh naqa’ juga merupakan tempoh haid. Justeru, dia tidak perlu mandi wajib dan solat sebagaimana wanita suci.

Sekiranya Zainab mengambil pandangan kedua, iaitu dihukumkan haid sepanjang tempoh naqa’, maka dia perlu memeriksa farajnya bermula jam 2.00 petang hari Sabtu minggu hadapan.

Ini kerana tempoh tersebut telah cukup tujuh hari enam jam, bersamaan dengan tempoh haidnya pada bulan Syaaban sebelum ini.

Tetapi jika darahnya tidak keluar pada jam 2.00 petang hari Sabtu, maka wajib ke atasnya mandi wajib, solat, berpuasa dan sebagainya.

Hal ini berpandukan tempoh haid pada bulan sebelumnya dan dijadikan ukuran bagi tempoh haid pada bulan ini (Ramadan).

Ini bermakna, solat dan puasa yang ditinggalkan bermula hari Isnin itu wajib diqada semula kerana ternyata bahawa tempoh tersebut adalah tempoh suci, bukannya haid.

Pandangan Yang Mengharuskan Perlu Menunggu Sehari Semalam

Masjid Umayyad yang terletak di Damascus, Syria yang menjadi tempat Ibn Qudamah selalu mengajar dan beribadah

Pandangan ini merupakan pandangan dari salah seorang ulama mazhab Hanbali iaitu
 Ibn Qudamah.

Menurut pandangan yang dipilih oleh Ibn Qudamah ialah seorang wanita itu perlu menunggu selama sehari selepas berhentinya darah sekiranya ia berhenti bukan pada tempoh adat kebiasaan atau dia tidak melihat cecair putih keluar.

Namun, pandangan ini bukanlah pendirian majoriti ulama dalam
mazhab Hanbali
, melainkan hanya pandangan yang dipilih oleh Ibn Qudamah sahaja.

Kesimpulan

Para ulama empat mazhab bersepakat mengatakan wanita yang telah pun suci daripada haid atau nifas
tidak perlu tunggu sehari semalam untuk mandi wajib.

Namun jika darah datang semula sebelum cukup 15 hari, maka tempoh naqa’ juga dihukumkan sebagai tempoh haid menurut pandangan muktamad mazhab Syafi’e.

Tetapi jika berlaku hal yang sama pada bulan berikutnya, maka ulama’ berselisih pendapat seperti berikut:

Mengambil hukum bulan sebelumnya (tempoh naqa’ dikira suci)
Mengambil hukum wanita haid. Bermakna, dia perlu menunggu sehingga sampai tempoh yang sama dengan tempoh haid bulan sebelumnya.

Nota Rujukan:

Soal Jawab Fiqh Ibadah, Jilid 1, Bab Taharah, Darah Wanita & Solat — Ustaz Abu Usamah @ Mohd Hanapiah Haji Hussin.
Al-Kafi #690 : Melewatkan Mandi Wajib Kerana Menunggu Darah Haid Habis Keluar, Pejabat Mufti Wilayah Persekutuan. [
Pautan
]
Tunggu Sampai Jernih – Ustazah Mardhziah Zakaria, Youtube Zon Kuliah [
Pautan
]

Kongsikan artikel ini:
Click to share on Facebook (Opens in new window)
Click to share on Twitter (Opens in new window)
Click to share on Telegram (Opens in new window)
Click to share on WhatsApp (Opens in new window)
Click to share on Pinterest (Opens in new window)

Artikel Berkaitan: